Intervju - Dragana Stanojević\nKako ocenjujete rezultate rada Projekta za bolje uslove poslovanja od pokretanja inicijative pa do danas, a u svetlu planiranog završetka ovog projekta krajem 2017. godine?\nRezultati su vrlo dobri, uspeli smo da, u saradnji sa Vladom Republike Srbije i partnerskim organizacijama, pored ostalog, sprovedemo velike reforme u oblastima građevinarstva i inspekcijskog nadzora, pozitivno utičemo na reformu budžeta RS i olakšamo pristup izvorima finansiranja malim i srednjim preduzećima.\nŠta biste izdvojili kao najveći poduhvat i uspeh BEP?\nTo bi definitivno bila reforma u izdavanju dozvola za izgradnju, koja je obuhvatala obimna istraživanja i preporuke, izmenu Zakona o planiranju i izgradnji, donošenje preko 20 podzakonskih akata, uvođenje jednošalterskog sistema i, na kraju, uvođenje elektronskog sistema izdavanja dozvola za izgradnju, prvog sistema koji u celini eliminiše „papirnu administraciju“. Sve to je rezultiralo skokom Srbije od 150 mesta na Doing Business listi Svetske banke u oblasti građevinarstva o odnosu na 2015. Ovo je najveća reforma koja se desila u Srbiji u poslednjih deset godina. . Drugi veliki uspeh projekta je reforma složenog i obimnog sistema inspekcijskog nadzora.\nŠta biste izdvojili (iz perspektive BEP) kao najveću buduću priliku za privredu RS u narednom periodu?\nSvakako bi trebalo staviti akcenat na pristup izvorima finansiranja za mala i srednja preduzeća, mikro kredite, nebankarske finansijske institucije i, istovremeno, smanjiti namete privredi kako vid stimulacije izlaska iz sive zone, odnosno nelegalnog poslovanja.\nŠta biste izdvojili kao najveći problem srpske privrede koji se i dalje ne rešava, ili za koji ne postoji lako rešenje?\nU anketi privrednika, koju USAID Projekat za bolje uslove poslovanja sprovodi na godišnjem nivou, privrednici su kao najveće probleme izdvojili visoke poreze i loš pristup izvorima finansiranja. Od svih elemenata regulatornog okvira u Srbiji, parafiskalni nameti – naknade i takse, i dalje imaju najnegativniji uticaj, sa 68% negativnih glasova. Privrednici među aspekte regulatornog okvira koji nepovoljno utiču na poslovno okruženje kontinuirano svrstavaju i poreze i doprinose na zarade, porez na dodatu vrednost, poresku administraciju, sivu ekonomiju i administrativne procedure. Pristup izvorima finansiranja za mikro, mala i srednja preduzeća i dalje je izrazito neadekvatan, a privrednici se zadužuju u sve manjem obimu. Prema podacima iz 2016. čak 68% ne uzima kredite niti koristi druge izvore eksternog finansiranja, u poređenju sa 62% 2015. i 31% 2011. godine. Ovo ukazuje na potrebu da se proširi lepeza finansijskih proizvoda i institucija koje bi se fokusirale na mikro i mala preduzeća i podršku onima koji tek započinju sa radom, čime bi se znatno ojačala srpska privreda.\nU kojoj meri je državna uprava spremna na saradnju, prema Vašem iskustvu?\nIskustva našeg projekta govore da je javna uprava sve otvorenija i sve spremnija na saradnju sa poslovnim sektorom, privrednim asocijacijama, međunarodnim projektima i strukovnim udruženjima. Jedna od smetnji ovoj komunikaciji su složene administrativne procedure na strani javne uprave, a ponekad i nedostatak kapaciteta, brojčanog ili stručnog, da se efikasno sprovode promene.\nTema ovog broja je inspekcijski nadzor, kako ko- mentarišete stanje u ovoj oblasti nakon donošenja novog zakona?\nPrema nalazima Ankete privrednika iz 2016. godine, već nakon prvih nekoliko meseci pune primene Zakona o inspekcijskom nadzoru, koji akcenat stavlja na preventivno delovanje inspekcija, 60% privrednika smatra da inspektori kvalitetno obavljaju savetodavnu i preventivnu funkciju.\nVećina privrednika (54%) uviđa korisnost novih instrumenata inspekcijskog nadzora - kontrolnih listi, koje su inspekcije, prema obavezi iz Zakona o inspekcijskom nadzoru, sačinile i objavile, dok 75% privrednika smatra da su propisi kojima se uređuje inspekcijski nadzor lako dostupni. Raste i broj privrednika koji smatraju da ih inspekcije delotvorno štite od nelojalne konkurencije, tako da očekujemo da se taj trend nastavi.\nPrimera radi, u decembru 2015. godine, dakle, u godini u kojoj je donet Zakon o inspekcijskom nadzoru, 70% privrednika je istaklo da nema zamerke na rad inspekcija, što čini bitnu razliku u odnosu na jul 2014. godine, kada je na strani onih koji imaju pozitivno mišljenje bilo 48%. U anketi iz 2016. godine čak 81% privrednika je istakao da su inspektori dobro obučeni, a 86% da su profesionalni i ljubazni u komunikaciji i ophođenju.\nIpak, da bi dala pun rezultat, i da bi se povećala usaglašenost srpske privrede sa propisima i stepen saradnje izmedju države i privrede, potrebna je doslednost i vreme. Planirani elektronski sistem - e-Inspektor, i nastavak fokusiranog sprovodjenja reforme nastavice i da daju rezultate u narednim godinama.\nIako je dosta urađeno na suzbijanju parafiskalnih nameta, čini se da ipak najveći problem privredi predstavljaju visoki porezi i doprinosi koji se obračunavaju po osnovu zarade. Da li, po Vašim saznanjima, ima naznaka da će to biti promenjeno i koji je Vaš stav po tom pitanju – da li bi umanjivanje ovih obaveza poslodavaca dovelo do većeg zapošljavanja i produktivnosti privrede?\nRezultati ankete ukazuju da visoki porezi i doprinosi na zarade nisu presuđujući za odluke privrednika o zapošljavanju, ali da svakako značajno utiču. Izmene Zakona o radu iz 2014. su doprinele tome da se produži rok ugovora na određeno, imajući za cilj smanjenje „neformalnog“ zapošljavanja, uz manje opterećenje poslodavca. Parafiskalne takse i nameti, nelikvidnost privrede i neadekvatan pristup izvorima finansiranja – verovatno su najveća ograničenja i za brži rast zaposlenosti i pokretanje privrede.\nSrbija je napredovala na Doing Business listi u prethodnom periodu, da li očekujete da i 2018. godine bude ostvaren napredak i koliki?\nSrbija ima uzlazni trend u poslednjih nekoliko godina, na Doing Business (DB) listi, zahvaljujući dobroj saradnji Vlade Srbije sa predstavnicima poslovnih organizacija i nevladinim sektorom. 2014. je osnovana zajednička radna grupa, na čelu sa ministarkom građevinarstva, saobraćaja i infrastrukture, Zoranom Mihajlović, u koju su, pored USAID BEP-a, uključeni članovi NALED-a i Sekretarijata za javne politike, kao i poslovnih ljudi i eksperata. Radna grupa je usvojila Program za poboljšanje pozicije Srbije na DB listi, koji se uredno sprovodi po definisanom akcionom planu. Za sledeću godinu očekujemo poboljšanje, npr. ukoliko se sprovede reforma katastra i isti poveže sa elektronskim sistemom izdavanja dozvola za izgradnju.\nŠta je, po Vašem mišljenju, prvi naredni problem koji treba rešavati zarad ostvarivanja boljih uslova poslovanja?\nStav USAID BEP-a je da treba slušati privredu i izaći u susret problemima privrednika, pogotovo malih i srednjih preduzeća, olakšati im pristup izvorima finansiranja, olakšati im poslovanje smanjenjem opterećenja i nastaviti reformu inspekcija, kao i sektora građevinarstva. Dodatno, privreda najbolje ocenjuje reforme kojima se uvode elektronski sistemi u rad državne uprave i smanjuje birokratija.\nDa li će neki drugi projekat USAID preuzeti deo ci- ljeva BEP-a koji prestaje sa radom?\nUSAID pomaže razvoj poslovnog okruženja u Srbiji već dugi niz godina i tako će i nastaviti.


Komšić pozdravio Nikolićevo izvinjenje za Srebrenicu\nHrvatski član Predsedništva Bosne i Hercegovine Željko Komšić pozdravio je danas izjavu predsjednika Srbije Tomislava Nikolića u kojoj se izvinjava za sve zločine koji su počinjeni u ime srpskog naroda.\n"Takva izjava može doprinijeti smirivanju tenzija i poboljšanju odnosa BiH i Srbije", rekao je Komšić, navodi se u saopštenju Predsjedništva BiH.\nKomšić je izrazio uvjerenje da će se Nikolićeva izjava odraziti i na poboljšanje odnosa u regionu, "jer je krajnje vrijeme da se sve države regiona okrenu zajedničkoj budućnosti i evropskim integracijama, bazirajući svoje odnose na dobrosusjedskim vezama i međusobnom uvažavanju suvereniteta i teritorijalnog integriteta".\nPredsjednik Srbije Tomislav Nikolić izrazio je žaljenje zbog svih zločina počinjenih nad Bošnjacima i najavio svoj skorašnji dolazak u Srebrenicu.\nNikolić se u intervjuu za BHT1 izvinio građanima BiH "zbog svih zločina koje su počinili Srbi iz njegove države tokom rata".\n"Ja klečim i tražim pomilovanje za Srbiju zbog zločina koji je izvršen u Srebrenici. Izvinjavam se za zločine koje je u ime naše države i našeg naroda počinio bilo koji pojedinac iz našeg naroda", kazao je Nikolić.


Španija, uhapšena 79-godišnja žena zbog sumnje da je organizovala šverc kokaina iz Latinske Amerike\nIzvor: RTS, 03.Avg.2021, 16:52\nU portugalskom gradu Vila Real uhapšeno je troje državljana Španije zbog sumnje da su, kao članovi narko-bande, iz Latinske Amerike u Evropu krijumčarili kokain skriven u pošiljkama korala, saopštila je španska policija. Kao "mozak operacije", policija je označila 79-godišnju Špankinju, prenosi "El pais".\nPrema navodima španskog lista, tri člana organizacije su koristili firmu kao paravan za krijumčarenje droge.\nKontejneri kojima je dopremana >> Pročitaj celu vest na sajtu RTS << droga su modifikovani, tako da se u njima mogu sakriti paketi koakina, saopštila je Civilna garda koja je otkrila 15 kilograma droge tokom jedne racije.\n"Kriminalna organizacija imala je jasnu hijerarhijsku strukturu, gde je 79-godišnja žena obavljala funkciju lidera grupe ", navodi se u saopštenju.\nŽena, koja je iz mesta Alio, u blizini Taragone, na severoistoku Španije, uhapšena je u Portugaliji sa još dva Španca, starosti 26 i 60 godina, koji su iz Alikantea i Girone, na severu Španije.\nSvi su uhapšeni tokom operacije koju su vodili španska Civilna garda i Nacionalna policija i pravosuđe Portugalije.\nBanda je privukla pažnju policije kada su počeli da prikupljaju novac od drugih kriminalnih grupa za uvoz kokaina.\nKurir: MOZAK OPERACIJE: Uhapšena 79-godišnja žena zbog sumnje da je organizovala šverc kokaina iz Latinske Amerike\nMADRID - Španjolka stara 79 godina uhapšena je kao mozak operacije kriminalne grupe, koja je krijumčarila kokain u pošiljkama sa koralima, iz Latinske Amerike u Evropu, saopštila je danas španska policija.


Ubijena malteška blogerka koja je optuživala vladu za korupciju | Insajder\nUbijena malteška blogerka koja je optuživala vladu za korupciju\nMalteška blogerka Dafne Karuana Galicija, čije su optužbe o korupciji vlade dovele do prevremenih izbora u junu, poginula je danas u eksploziji bombe postavljene ispod njenog automobila, saopštili su policijski i politički izvori.\nEksplozija se dogodila u mestu Bidnija, blizu Moste, neposredno pošto je napustila svoju kuću, navode izveštaji. Detonacija je bila toliko snažna da je vozilo bačeno u obližnje polje, prenela je agencija Frans pres.\nMalteški premijer Džozef Muskat je na konferenciji za štampu sazvanoj posle tog zločina osudio "varvarski napad", i naredio bezbednosnim snagama da upotrebe sva raspoloživa sredstva da se počinioci privedu pravdi.\n"Ono što se danas desilo je neprihvatljivo na više nivoa. Danas je crni dan za našu demokratiju i slobodu izražavanja", rekao je Muskat i pozvao ostrvo na jedinstvo.\nKaruana Galicija, 53, sarađivala je sa više malteških medija a pre svega je bila poznata po blogu u kome je otkrila više korupcionaških afera.\nPočetkom juna Muskatova laburistička partija koja je na vlasti od 2013. ubedljivo je pobedila na prevremenim parlamentarnim izborima sazvanim posle niza skandala u kojima su bili umešani premijerovi bliski saradnici i čak i supruga zbog otkrića u kojima je Karuana Galicija igrala centralnu ulogu.\n"Svako zna da je Karuana Galicija bila moj oštri kritičar, politički i lično", rekao je Muskat i naglasio da ne može biti "opravdanja na bilo koji način" za takvo delovanje, preneo je Bi-Bi-Si (BBC).\nMinistar energetike, šef kabineta premijera Muskata pa i njegova supruga osumnjičeni su da imaju ofšor račune koji su otkriveni u okviru skandala oko Panamskih dokumenata. Muskat je kategorički demantovao optužbe i obećao da će podneti ostavku ukoliko se pokaže da su tačne.


Kako upravljati biorazgradivim otpadom u opštini Knjaževac (Video) – Knjaževačke vesti\nHome / Knjaževac / Kako upravljati biorazgradivim otpadom u opštini Knjaževac (Video)\nInstitut za pogranična područja organizovao je danas u Knjaževcu skup pod nazivom „Kako upravljati biorazgradivim otpadom u opštini Knjaževac”.\nO dokumentu „Preporuke opštini Knjaževac u upravljanju biorazgradivim otpadom“ govorio je Nebojša Pokimica ekspert za zaštitu životne sredine.\nKako smanjiti količinu biorazgradivog otpada koji se odlaže na deponijama, kako na najbolji način upravljati ambalažnim i komunalnim otpadom u Knjaževcu, pitanja su na koja su potraženi odgovori na trbini, koju je u Knjaževcu, sa ekspertom za zaštitu životne sredine Nebojšom Pokimicom organizovao Institut za pogranična područja.\nPoglavlje 27 u pregovorima sa EU, koje se odnosi na ekologiju i zaštitu životne sredine, biće otvoreno naredne godine, predviđa Pokimica. Organizaciju skupa, koji je u Kući partnerstva okupio predstavnike lokalne saouprave i udruženja građana, podržala je opština Knjaževac u okviru projekta „Moj Knjaževac, čistiji i lepši“.-\nPrevious: Knjaževac : Radno vreme logopeda u novoj školskoj godini\nNext: Knjaževac : Pretposlednji vašar u godini


Vanredna akcija zakazana za utorak - Sombor portal\nPočetna Sombor Vanredna akcija zakazana za utorak\nVanredna akcija zakazana za utorak\nPoslednji ovogodišnji poziv davaocima krvi.\nCrveni krst u Somboru će u utorak, 28. decembra, u saradnji sa Zavodom za transfuziju krvi Vojvodine, organizovati vanrednu akciju dobrovoljnog davanja krvi. Navedeno je da će biti realizovana u periodu od 9 – 13 časova u prostorijama Centra za edukaciju Crvenog krsta Sombor – Apatinski put 19. Biće ovo jedina akcija dobrovoljnog davanja krvi na teritoriji zapadnobačkog okruga.\n– Zalihe krvi su na minimumu i molimo da i ovaj put pozovete sve naše građane da se odazovu akciji i doborovoljno daju krv – navedeno je u pozivu.\nOrganizatori ukazuju da krv mogu da daju sve zdrave punoletne osobe (od 18 – 65 godina) koje se dobro osećaju, a čiji nivo hemoglobina, prilikom kontrole na licu mesta, zadovoljavaju granične vrednost. Osobe koje su primile vakcine Pfeizer, SinoFarm ili Moderna krv mogu dati odmah, dok dobrovoljni davaoci koji su primili vakcine Sputnik V ili Astra Zeneca mogu učestvovati u akciji tek nakon dve nedelje od cepljenja.\nPrethodniZavršni trening – Sportić\nSledećiRadovi još mesec dana


Crna Gora: Vetrenjače vrte aferu? - Serbia Energy Serbia Energy Balkan I Energetika - Crna Gora: Vetrenjače vrte aferu?\nCrna Gora: Vetrenjače vrte aferu?\nAkcionari EPCG doneli odluku o izgradnji vetroelektrane “Gvozd“ kod Nikšića; Opozicija osporava izbor izvođača iz Austrije, jer nije bilo tendera\nTEK što je Skupština akcionara Elektroprivrede Crne Gore donela odluku da iduće godine počnu radovi na izgradnji vetroelektrane „Gvozd“, nedaleko od Nikšića, čija investicija iznosi 58 miliona evra, izbor austrijske firme Ivicom Holding Gmbh za partnera, otvorio je prostor za sumnje u taj posao od strane opozicionih stranka. Oni tvrde da je izbor Austrijanaca obavljen je bez tendera, što nije u skladu sa zakonom.\n– Sve to izaziva sumnju da je posao sklopljen zarad nečijeg privatnog interesa. Zbog kršenja Ustava, zakona i dobre poslovne prakse podnećemo prijavu protiv čelnika Vlade i EPCG za povredu javnog interesa Agenciji za sprečavanje korupcije – poručuje Dejan Mijović iz URA. – Da je bilo konkurencije, EPCG je mogla izabrati partnera koji bi sagradio najefikasniju moguću vetroelektranu, koja može najkonkurentnije poslovati na tržištu, jer za nju neće biti državnih subvencija. Bez konkurencije i uporednih ponuda postoji veliki rizik da će Crna Gora dobiti vetroelektranu čiji će proizvodni troškovi biti viši od cena električne energije po kojima ih drugi proizvođači nude potrošačima, pa ova neće opstati na tržištu. Ili će EPCG, kako je to dosada činila, nametnuti nove više cene potrošačima da bi “pokrila” veće troškove.\nMijović kaže da su od nadležnih u EPCG dobili odgovor da su Austrijanci dobili posao jer su za to imali saglasnost Vlade Crne Gore.\n– Znajući da krše Ustav koji strogo zabranjuje gušenje slobodne konkurencije, menadžment i Odbor direktora EPCG su odluku o izboru partnera i pokretanju gradnje vetroelektrane „Gvozd“ stavili na dnevni red Skupštine akcionara kako bi je još jednom overio predstavnik Vlade, koja kontroliše 76 odsto akcija EPCG – naglašava Mijović. – Odluku su prema Statutu društva mogli doneti i sami, bez Skupštine akcionara, jer investicija od 60 miliona ne prelazi deset odsto vrednosti kapitala EPCG.\nOn tvrdi da je i prošle godine uprava EPCG takođe bez prethodne konkurentne procedure izabrala finsku kompaniju “Fortum” i indijsku Steling and Wilson za gradnju velike solarne elektrane na Briskoj Gori kod Ulcinja od 178 miliona evra.\n– Tada je po statutu morala, ali nije tražila prethodnu saglasnost Skupštine akcionara, jer je udeo EPCG prelazio deset odsto vrednosti kapitala – ističe Mijović. – Specijalni državni tužilac bi se po službenoj dužnosti morao zainteresovati za dešavanja oko EPCG, ali se ništa ne preduzima.


Duškov: Bugari i Srbi su jedan narod - Bujanovačke\nPočetna DRUŠTVO Duškov: Bugari i Srbi su jedan narod\nBujanovačke6. maj 2019.DRUŠTVO, NASLOVNA0\nBujanovac, 6. maj 2019. – „Iza ideje o otvaranju Bugarsko-srpskog centra u Bujanovcu ne stoji nikakva politika, već najiskrenija želja da se veze bugarskog i srpskog naroda dodatno ojačaju i da ostavimo nešto našoj deci“, rekao je za naš portal inicijator otvaranja Bugarskog-srpskog centra (BSC) u Bujanovcu Siniša Duškov.\nOn ističe da su za njega Bugari i Srbi isti narod i da se u Srbiji, koju smatra svojom zemljom, nikada nije osećao ugroženo po bilo kom osnovu.\n–Ceo život se deklarišem kao Bugarin i nikada nisam imao ni najmanji problem zbog toga, a verujem da takva iskustva imaju i moji sunarodnici, kaže Duškov, koji živi u obližnjem Božinjevcu.\nUoči posete Bujanovcu generalnog konzula Bugarske u Nišu Edvina Sugareva i konzula Nikolaja Koleva najavljene za utorak (7. maj), upravo povodom njegove inicijative za otvaranje kancelarije BSC u Bujanovcu, Duškov obrazlaže svoju ideju.\n–Prema mojim informacijama, u opštini Bujanovac živi pozamašan broj Bugara, moja procena je od 150 do 200, a prva asocijacija ljudima kada se spomene Bugarska su pasoši, ali nije Bugarska samo pasoš. Ideja je da produbimo veze, da iskoristimo evropske fondove dostupne Bugarskoj i uradimo nešto za opštinu u kojoj živimo. Evo konkretnog primera, da obezbedimo finasiranje sanacije krova u Sportskoj hali u Bujanovcu, za šta itekako ima izgleda, ili napravimo neko igralište, kaže Duškov.\nNaglašavajući da ideja o ispostavi BSC-a u Bujanovcu nema nikakvu političku pozadinu, dodaje i da razume da bi u delu javnosti inicijativa mogla biti pogrešno protumačena.\n–Dešavalo se da na čelu ovakvih i sličnih organizacija budu „ekstremisti“ sa potpuno pogrešnim ciljevima i sa konstantnom pričom o nekakvoj ugroženosti, što u našem slučaju nije tema i o tome nema govora, ističe Duškov.\nTAGbsc siniša duškov\nPrevious PostHitna: Bujanovčanka stabiizovana na Internom Next PostMinistri Srbije i Albanije najavili udžbenike na albanskom za novu školsku godinu


Poznati reper će platiti sahrane onima koji su stradali na njegovom koncertu\nTravis Scott će platiti troškove sahrane svih koji su izgubili živote u tragičnom incidentu na festivalu Astroworld u Houstonu u petak\nOsam ljudi je poginulo, a stotine je povrijeđeno tokom stampeda publike dok je poznati američki reper Travis Scott imao nastup.\nSada je Scott – koji je otkazao zakazani nastup u Las Vegasu jer je previše “izbezumljen” da bi nastupao – obećao da će finansirati troškove sahrane onih koji su umrli, kao i da će ponuditi pomoć psihijatara prisutnima koji su pogođeni tragedijom.\nU saopštenju za javnost stoji: “Travis Scott će pokriti sve troškove sahrane i pružiti dalju pomoć pojedincima pogođenim tragedijom 5. novembra na festivalu Astroworld u Houstonu”\nPored toga, Travis se udružio sa BetterHelp-om kako bi obezbijedio besplatnu terapiju, jedan na jedan na mreži i blisko sarađuje sa MHA iz Houstona (Mental Health America) kako bi usmejrio sve one kojima je potrebna pravilna briga za mentalno zdravlje.\n“Travis ostaje u aktivnim razgovorima sa upravom grada Houstona i organima za sprovođenje zakona da bi se s poštovanjem i na odgovarajući način povezao sa pojedincima i porodicama onih koji su prisustvovali tragediji ili su povezani sa njom”, navodi se.\nBroj poginulih u stampedu na muzičkom festivalu popeo se na devet\nKylie Jenner zbog komšije ostavila Travisa Scotta?!\nKylie Jenner snimljena dok joj zaručnih daje “shot”


Osim ovih mera, predsednik Privredne komore Srbije (PKS) Marko Čadež kaže za Tanjug da je važno nastaviti uvođenje dualnog obrazovanja, ali i omogućiti privredi lakši pristup "svežem novcu".\n"Privrednici traže uvođenje poreskog kredita za ulaganja u osnovna sredstva koji smo imali u prošlosti. Čini mi se da možemo da računamo da već u 2019. godini, makar u nekim segmentima, vratimo tu olakšicu, čime bi kompanije podstakli da više investiraju", kaže Čadež.\nPrivreda će u nastavku dijaloga s vladom instistirati na daljem rasterećenju - na postepenom smanjivanju poreza i doprinosa na plate zaposlenih, kao i na snižavanju poreza na dobit preduzeća sa 15 na 10 odsto.\n"Plan je da se sa 63 odsto, koliko sada iznose porezi i doprinosi na zarade, dođe do 46 odsto. Znamo da to ne može da se uradi preko noći, ali možemo da napravimo dobar plan da to realizujemo u narednih pet godina", smatra Čadež.\n"Otvoreno je oko 40 novih fabrika i pogona u kojima će se zaposliti 16.000 ljudi, što nije malo, i krenula je ili ugovorena gradnja još 12 proizvodnih kapaciteta", kaže predsednik PKS.


► Samo 10 minuta lagane aktivnosti može da poboljša pamćenje\nU prošlosti su istraživanja otkrila da vežbanje može da poboljša neke aspekte kognitivnih sposobnosti i pamćenje. Takođe, odrasle osobe koje su više fizički aktivne imaju tendenciju povećanja volumena hipokampusa.\nNedavno je tim s Kalifornijskog univerziteta, Irvina i Univerziteta Tsukuba u Japanu uradio neke eksperimente kako bi istražio može li vežba da poboljšati pamćenje tokom kraćeg vremenskog razdoblja: minuta, a ne dana ili nedelja.\nIspitivanje mozga pokazalo je poboljšanu povezanost između dela hipokampusa za koji se smatra da igra ulogu u stvaranju epizodičnog pamćenja i na kortikalna područja koja su uključena u detaljnu obradu memorije.\nPronalazak da lagana telesna vežba od 10-ak minuta može imati merljivi uticaj na delove mozga koji su odgovorni za pamćenje, prvi je korak i u budućnosti će se istraživači sigurno baviti s pitanjima kolika je idealna količina aktivnosti potrebna za stvaranje stvarne i trajne razlike, piše RTL.\nČini se da je ove godine mnogo više ljudi prvih prolećnih dana krenulo iz grada put sela, planine, reke, da li je to novi trend ili želja da se približimo prirodi i na neki način našim...


OTKRIVENO: Evo šta piše u Deklaraciji koja će biti usvojena danas na Samitu EU i Zapadnog Balkana\n19:32h UŽIVO, VIDEO: PARTIZAN - KRKA (37:21), crno-beli odlični u napadu - još bolji u odbrani, Panter dominira u Pioniru\n19:23h VUČIĆ I DODIK SE OBRAĆAJU NAKON SASTANKA: Situacija je složena!\nODE TAŠTA?! SNIMAK KOJI JE ŠOKIRAO SRBIJU: Pečeno prase, trubači i mrtvački 144\t497\nČEKAJU NAS MINUS I SNEG: Poznati meteorolog dao kompletnu vremensku prognozu 10\t177\nDokument koji je uzburkao Evropu i region\nivana radojcic\t 06.10.2021. 13:49h\nIako je ranije bilo objavljeno da se podrška EU neće naći na stolu pred liderima regiona, ipak se desilo suprotno.\nUpavo time i počinje nacrt dokumenta, prenose beogradski mediji. U prvoj tački Brisel daje "nedvosmislenu podršku" evropskoj perspektivi Zapadnog Balkana, pozdravlja "posvećenost partnera iz Zapadnog Balkana evrospkoj perspektivi", i konstatuje da je to u obostranom interesu i da ostaje zajednički strategijski izbor.\nIznenađenje je, međutim, tačka broj 3, koja se tiče toga EU želi da partneri iz Zapadnog Balkana pričaju o njoj.\n- EU je daleko najbliži partner u regionu, glavni investitor i glavni donator. Neviđene razmere i dometi ove podrške moraju da budu potpuno prepoznate i prenošene u javnim debatama i komunikaciji od strane partnera - piše u ovoj stavki.\nVUČIĆ NA SAMITU EVROPSKE UNIJE I ZAPADNOG BALKANA: Predsednika Srbije dočekao slovenački premijer Janez Janša\nEVROPSKA KOMISIJA DEMANTUJE AGENCIJU ROJTERS: Budućnost celog Zapadnog Balkana je u Uniji\nTakođe, među prvih deset tačaka, i to pod rednim brojem 6., je ona koja se tiče dijaloga Beograda i Prištine, a koji se vodi pod palicom Evropske Unije.\n- Potpuno podržavamo napore specijalnog predstavnika Evropske Unije za dijalog između Beogarad i Prištine i ostala pitanja Zapadnog Balkana i od dve strane očekujemo konkretan napredak i normalizaciju odnosa, koja je kritična za stabilnost i razvoj celog regiona i koja će osigurati nastavak njihovog evropskog puta - navodi se u dokumentu.\nUkazuje se na sredstva u iznosu od 30 miliona evra u narednih sedam godina na ime Zelene agende, od kojih će devet milijardi biti kroz grantove a 20 milijardi kroz investicije.\nPodseća i da su se zemlje Zapadnog Balkana obavezale da će se povezati sa jedinstvenim tržištem EU.\nVODITE SRBIJU KA EU: Angela Merkel poslala poruku naslednicima\nDokument donosi i novine, i to pokretanje nove agende koje se tiče obrazovanja i pružanje podrške mladima.\n- EU i Zapadni EU i Zapadni Balkan moraju da sarađuju kako bi se suočili sa zadacima definisanja generacije. Pozdravljamo inicijative Zapadnog Balkana da doprinesu razmišljanjima o budućnosti našeg kontinenta. Ostajemo predani tome da saslušamo sve Evropljane o pitanjima koja su svima nama važna – zaštita građana i sloboda, razvoj snažne privredne baze, napredovanje u zelenoj i digitalnoj tranziciji, vladavini prava, poštena i socijalna Europa, jačanje otpornosti Evrope, kao i vodeću globalnu ulogu Evrope - navedeno je u tački 28.\nOstaje da se vidi i da li će neke od ovih talaka biti izmenjene, mada se do sada nije desilo da se izmene tačke oko kojih su se prethodno svih 27 zemalja članica usaglasile.\nPREDSEDNIK VUČIĆ O NOVIM POGLAVLJIMA EU SA SRBIJOM: Ako hoće, hoće, ako neće, hvala im\nANALITIČAR EDVARD DŽOZEF: Bajdenova pretnja sankcijama političarima na Zapadnom Balkanu u najvećoj meri se odnosi na Srbiju\nEU NEĆE DA SE UGLEDA NA BAJDENA: Proširenje vanrednih mera na Zapadnom Balkanu nam nije u planu\nSamit EU o Zapadnom BalkanuZapadni BalkanEUdeklaracijaEVROPSKA UNIJABrdo kod Kranja\nDODIK SE OBRAĆA POSLE SASTANKA SA VUČIĆEM: Nisam spreman za Republiku Srspku žrtvujem mir, ali sam spreman sve da žrtvujem za RS 4\nONLAJN NASTAVE ĆE BITI AKO SE STANJE ZNATNO POGORŠA: Za sada samo u 11 odsto osnovnih škola procenat zaraženih iznad 1,5 procenata 3\nUŽIVO, VIDEO: PARTIZAN - KRKA (37:21), crno-beli odlični u napadu - još bolji u odbrani, Panter dominira u Pioniru\nSUBOTIČANI U FORMI: Fudbaleri Spartaka pobedili Metalac\nUČESNIK PAROVA PRONAĐEN MRTAV: Brat Filipa Mijatova umro pod nerazjašnjenim okolnostima?! 3\nODE TAŠTA?! SNIMAK KOJI JE ŠOKIRAO SRBIJU: Pečeno prase, trubači i mrtvački sanduk, je li ovo stvarno ili samo neslana šala? VIDEO 144\t497\nČEKAJU NAS MINUS I SNEG: Poznati meteorolog dao kompletnu vremensku prognozu za vikend i narednu nedelju! 10\t177\nNBA: Nikola Jokić ponovo najbolji u pobedi Denvera


Vučić: Zadovoljan sam sadržajem razgovora sa Palmerom | BL Portal\n4. Novembra 2019. 18:32\nPredsjednik Srbije Aleksandar Vučić rekao je nakon sastanka sa pomoćnikom državnog sekretara SAD Metjuom Palmerom da je poznato da su stavovi Srbije i SAD o Kosmetu različiti, ali da je zahvalan Palmeru jer je bio spreman da čuje i sasluša šta Srbija misli. Palmer je rekao da je odluka EU da ne otvori pregovore sa Sjevernom Makedonijom i Albanijom istorijska greška i loša poruka Zapadnom Balkanu.\nPredsjednik Srbije je rekao da je sa Palmerom najprije razgovarao u četiri oka, a zatim su uslijedili razgovori dviju delegacija. Istakao je da je zadovoljan razgovorima jer su razmotrena sva sporna pitanja i sve razlike.\nPredsjednik je rekao da Beograd želi ozbiljan i odgovoran dijalog koji bi vodio kompromisnom rješenju.\n“Ono što sam rekao Palmeru i drugima, Srbija je spremna za kompromis ali nije i neće biti spremna za unižavanje svog naroda na Kosovu i Metohiji i naroda u cjelini”, rekao je predsjednik.\nKaže da Beograd nije isticao ekstremne i radikalne zahtjeve i da nije tražio ono što niko drugi ne može da prihvati, ali napominje da je nemoguće Srbiju uniziti i natjerati na nešto što je protivno njenim nacionalnim interesima.\nIstakao je da je intenziviranje odnosa sa SAD važna stvar i u skladu s tim je pozvao predsjednika SAD Donalda Trampa da posjeti Srbiju. Podsjetio je da nijedan predsjednik SAD nije bio u Beogradu od 1980. godine i rekao da vjeruje da bi to bio snažan impuls razvoju odnosa dviju zemalja.\n“Tramp bi na licu mjesta na najbolji način mogao da osjeti situaciju u Srbiji i regionu i kako bi ga srpski narod dočekao”, rekao je Vučić.\nDodaje i da je ekonomska saradnja sve bolja i uspješnija i da sve veći broj američkih kompanija ulaže u Srbiji.\nMetju Palmer je poslije sastanka rekao da je imao priliku da razgovara sa Vučićem o političkoj situaciji u Srbiji i cijelom regionu.\nRekao je da je to izuzetno važno poslije neuspjeha da se nađe kompromis o otvaranju pregovora EU sa Sjevernom Makedonijom i Albanijom.\nIstiče da Amerika želi da Zapadni Balkan ima evropsku perspektivu u da će uraditi sve što može da ubijedi EU da promjeni stav.\n“Hvala vam, predsjedniče, za ovu priliku, za vaše prijateljstvo i vašu pažnju”, rekao je Palmer na kraju obraćanja.\nU tom svijetlu, on je naveo da je jasno da je Srpksa lista zadobila podršku velike većine Srba na KiM i pravo da budu predstavljeni u Vladi.\nVučić je dodao da je važno to što je Palmer rekao i da je Srpska lista bila izložena brutalnoj kampanji u Beogradu, Prištini i u svijetu. Uprkos tome, rekao je predsjednik, dobila je ogromnu podršku ljudi zato što na drugačiji način doživljava Kosovo od Nenada Rašića, Rade Trajković i Slobodana Petrovića.\n“Razumijem što su Amerikancima draži ovo troje, jer doživljavaju Kosovo kao nezavisnu državu”, rekao je Vučić.\nOdgovarajući na navode da je izdajnik, Vučić je rekao da se ne sjeća da je bilo kada čovjek u Srbiji, šta god da je uradio, mogao da dobije podršku za bilo šta što čini.\n“Moj posao je da radim u najboljem interesu Srbije i građana, a da se obazirem na svakoga ko gađa kamenom kola koja vučemo ka vrhu brda ne mogu”, rekao je predsjednik i dodao da sedam godina sluša da je izdajnik ali da nije čuo zašto je izdajnik i šta je to izdao.\nDodao je i da Srbija neće da ulazi u sukobe sa SAD i da bi pokazala naivnost i glupost ako bi mislila da može da pobjedi.\n“Ne pada mi na pamet da takvu politiku vodim. Probleme ćemo umjeti da rješavamo na bilateralnom nivou štiteći naše interese i ne podilazeći najvećoj sili svijeta, ali dobro razumijevajući šta možemo da učinimo”, rekao je Vučić.\nVodovod: U utorak 05. novembra izvođenje radova na mreži, privemeni prekidi u vodosnabdijevanju u…


ISTORIJSKI ČAS - Glas Podrinja\nU ZMINjAKU NA KRSTOVDAN U ORGANIZACIJI KANCELARIJE ZA MLADE GRADA ŠAPCA IZVEDENA PREDSTAVA OP „VOŽD“ MIŠAR\nŽeleći da svojim meštanima upriliče jedan kulturni događaj predstavnici Mesne zajednice Zminjak pozvali su Kancelariju za mlade grada Šapca koja je, u okviru svog projekta „Unapređenje mladih na selu“, organizovala dolazak Omladinskog pozorišta „Vožd“ Mišar. Članovi ovog ansambla izveli su predstavu „Tamo je srpskoj vojsci jedini bio put“ u nedelju na Krstovdan.\n- Zahvalio bih se Kancelariji za mlade koja je omogućila održavanje ove predstave i tako pomogla deci da poprave svoje znanje i upoznaju malo više istoriju srpskog naroda. Ovo je prva predstava koja se organizuje u našem selu i nadamo se da ćemo ubuduće više sarađivati i da ćemo omasoviti ovakve događaje - izjavio je po završetku predstave Aleksandar Moravčević, predsednik Saveta MZ Zminjak.\nVođeni idejom da se organizovanjem sportskih i kulturno-umetničkih događaja pruži ista šansa mladima na selu i tim poboljša njihov položaj u društvu i omogući da što kvalitetnije provedu svoje slobodno vrme, Kancelarija za mlade od početka godine realizovala je nekoliko sportskih turnira i pozorišnih predstava u više mesnih zajednica.\n- Nama je cilj da u svakoj mesnoj zajednici na seoskom području možemo da organizujemo neku aktivnost. Između ostalog prvi put smo u Zminjaku i zaista mi je drago što smo mogli da pružimo meštanima jednu ovako dobru istorijsku predstavu baš u godini kada se obeležava stogodišnjica Valjevske bolnice. Ovom prilikom zahvaljujem se Omladinskom pozorištu „Vožd“ sa Mišara na dosadašnjoj sjajnoj saradnji. Nadam se da ćemo imati još prilika da zajedno upriličimo ovakve kvalitetne predstave u onim mesnim zajednicama u kojima do sada to nismo uradili - naglasila je Naila Mehmedović, direktorka Kancelarije za mlade.\nInicijator projekta, odbornik u Skupštini grada Šapca, Milutin Stanković, izarazio je svoje zadovoljstvo dosadašnjim odzivom mesnih zajednica.\n- Savet MZ Zminjak je, da budem iskren, jedini Savet mesne zajednice koji je prepoznao naš projekat, organizovao se i pozvao nas da organizujemo ovakav događaj. Oni su se opredelili da to bude pozorišna predstava. Očekujem da naredni put bude još više ljudi koji će pratiti kulturna dešavanja u svom Domu kulture, ali opet bih pohvalio Savet mesne zajednice koji su se potrudili da svojim meštanima organizuju besplatan kulturni događaj - rekao je Stanković.


Počela izgradnja stanova za izbegle - BGnekretnine blog\nPočela izgradnja stanova za izbegle\nEvropska unija, pancevo, socijalni stanovi\nBeograd, Novosti, Socijalni stanovi 018 Dec 2014\nU Pančevu je počela izgradnja zgrade za interno raseljena lica I socijalno najugroženije porodice. Ovde će sredinom naredne godine stanove dobiti 16 porodica uglavnom sa Kosova koje borave u izbegličkom centru u Pančevu i četiri domicilne porodice.\n"Vi ste suviše dugo čekali adekvatno stambeno rešenje.Mislim da ćemo biti zadovoljni tek kada se budete preselili u nove stanove", rekao je ambasador EU u Srbiji Majkl Devenport.\nU planu je da se i ostale izbegličke porodice smeštene u Pančevu zbrinu iduće godine i da se ovaj poslednji kolektivni centar u Vojvodini konačno zatvori.\n"Preostali broj porodica biće smešten u seoskim domaćinstvima koja su kupljena sredstvima iz fondova Evropske Unije i u 5 montažnih kuća podignutih po želji ljudi iz kolektivnog centra", kaže Majkl Devenport.\n"Ovo znači uspeh za sve nas koji smo u kolektivnom centru, da se skućimo, svaki svoj stan da ima, mir i slobodu", veli Dobrivoje Đorđević,izbeglica iz Suve Reke.\nZa izgradnju zgrade i opremanje osnovnim nameštajem i tehnikom Evropska Unija izdvojila je 450 hiljada evra a Grad je obezbedio građevinsku parcelu sa potrebnom infrastrukturom.


Porodica sa petoro dece preselila se iz Smedereva u Crnu Travu, meštani još u čudu - MIC - Medijski istraživački centar\nRodjeni Smederevci već su se privikli na život u malom planinskom naselju sa svega 400 stanovnika, ali za meštane njihov dolazak još predstavlja pravo čudo.\nŽitelji te najsiromašnije i najmanje opštine u Srbiji svedoci su da su se od Dugog svetskog rata mladi iz tog kraja samo iseljavali, niko se nije vraćao.\nKatarina i Goran su su se doselili, a da pri tom nisu u Crnoj Travi imali nikog svog, što je za meštane dodatni razlog za čudjenje.\nMladi par iz Smedereva, medjutim, u svom preseljenju ne vidi ništa čudno i tako nešto preporučuje i drugim porodicima.\n"Došli smo u Crnu Travu pre svega zbog dece, zato što je ovo mirna sredina, bezbedna. Osim toga ovaj kraj nam se mnogo svidja, volimo planinu i šume. Želeli smo da počnemo život iznova i nismo se pokajali", izjavila je Katarina Grujić.\nGrujić je kazala da pre preseljenja ona i deca nisu nikada bili u Crnoj Travi, a njen suprug samo dva puta.\n"Suprug je sa prijateljem dolazio u selo pored Crne Trave da spremaju drva za ogrev i mnogo mu se dopao ovaj kraj. Deci i meni se takodje svidja ovaj deo zemlje. Moja rodjena sestra je udata i živi u Medvedji i proteklih godina smo za letnji raspust odlazili kod nje na odmor pošto nismo imali para za letovanje", kazala je Grujić.\nOna je rekla da su u Smederevu teško živeli jer su stanovali privatno, a njen suprug nije imao stalan posao.\nGrujić je kazala da je njena porodica izuzetno zahvalna rukovodstvu opštine na pomoći , odmah pošto su se doselili, pomogao oko smeštaja i zaposlenja.\n"Opština nam je obezedila smeštaj u kući koja ima sve što nam je potrebno za stanovanje, a suprug je dobio posao vozača u opštinskoj upravi. Deca su pošla u školu, a devojčice u vrtić, tako da smo zaista zadovoljni životom u Crnoj Travi", istakla je Grujić.\nKako je kazala Grujić, odluka o preseljenju, poput njihove odluke da imaju više dece nego što je to uobičajeno, izazvala je oprečne reakcije njihovih prijatelja i rodjaka.\n„Neki ljudi nas osudjuju, a neki podržavaju, ali se ne obaziremo na to. Želeli smo brojnu porodicu i imamo je. Posle trojice sinova odlučili smo se za još jedno dete jer smo žarko želeli devojčicu i našoj sreći nije bilo kraja kada smo saznali da ćemo dobiti još dve devojčice. Razmišljamo još o jednom detetu jer bi voleli da imamo rezultat 3:3, tri dečaka i tri devojčice“, izjavila je Grujić.\nU samoj Crnoj Travi i u 34 crnotravska sela na obroncima Čemernika, Ostrozuba, Tumbe, Plane i Vlasinske visoravni živi 1.200 stanovnika, od kojih je svega 80 dece predškolskog i školskog uzrasta.\nPre pola veka na području opštine Crna Trava bilo je 12.000 ljudi, a u školskim klupama više od 1.000 učenika.\nMigracija meštana u Niš, Beograd, Leskovac, Vlasotince i druge gradove učinila je svoje, tako da se sada godišnje na tom području rodi jedno ili dva deteta, a umre oko 50 ljudi.\nTekst je deo projekta "Za bebu više" koji je podržan od strane Uprave za kulturu grada Niša u okviru Konkursa za sufinansiranje projekata proizvodnje medijskih sadržaja u 2019 godini.


Novi Pazar: Uhapšeni dileri, policija pronašla 17,7 grama heroina i 2,8 grama marihuane – SNEWS\nBy SNews 27. Marta 2020. 467 No comment\nPripadnici Ministarstva unutrašnjih poslova u Novom Pazaru, u tri odvojene akcije, uhapsili su E. H. (42), S. D. (35) i G. B. (21) iz Novog Pazara zbog postojanja osnova sumnje da su izvršili krivično djelo neovlašćena proizvodnja i stavljanje u promet opojnih droga i oduzeli ukupno 17,7 grama heroina i 2,8 grama marihuane.\n“Policija je kod E. H. i prilikom pretresa stana i drugih prostorija koje koristi pronašla 13,6 grama heroina i 2,8 grama marihuane, kao i jednu vagu za precizno jmerenje. U džepu jakne G. B. policija je pronašla oko 2,5 grama heroina, a u stanu S. D. oko 1,6 grama heroina”, saopšteno je iz PU Novi Pazar.\nPo nalogu Višeg javnog tužioca, osumnjičenima je određeno zadržavanje do 48 časova i oni će, uz krivičnu prijavu, biti privedeni tužilaštvu.\nTagovi: hapšenje heroin PU Novi Pazar\nTurska: Tunel za dezinfekciju (VIDEO)


Energyobserver - SVET / KLIMATSKI CILJEVI SKRAĆUJU RADNI VEK SVIH ELEKTRANA NA GAS I UGALJ: STUDIJA / SVET AUTOR: IGOR TODOROVIĆ\nČak i bez novih pogona i isključujući uticaj agregata na naftu, postojeći kapaciteti za dobijanje električne energije iz ostalih fosilnih goriva ispustili bi 220 gigatona više ugljen-dioksida, CO2, pre planirane demontaže nego što odgovara najambicioznijim ciljevima za globalnu temperaturu, kažu naučnici. Grupa sa Katedre za nauku o Zemlji na Univerzitetu Kalifornija u Ervajnu izračunali su da klimatski ciljevi izraženi u emisijama gasova s efektom staklene bašte trenutno zavise od veoma ranog deinstaliranja svih elektrana koje spaljuju gas i ugalj.\nVišak od 220 gigatona važi za ograničavanje porasta temperature od preindustrijskog doba na 1,5 stepeni Celzijusa do kraja veka. Kako sada stvari stoje, za lakši cilj, dva stepena, i dalje ima 188 gigatona previše, navodi se u radu objavljenom u časopisu Environmental Research Letters.\nElektrana na ugalj obično radi 39 godina, u poređenju sa 36 godina kod sistema na gas. Ukoliko nastave da proizvode do kraja, ne bi mogao da bude postignut ni cilj porasta temperature do tri stepena, jer je za njega izašao višak od 112 gigatona CO2.\nAgregati na naftu čine manje od pet odsto kapaciteta za struju. Bez ozbiljnih negativnih emisija, na primer pomoću i dalje slabo razvijene tehnologije skladištenja ugljenika, bio bi potreban ogroman doprinos ostalih grana privrede.\nJedina druga varijanta za postizanje klimatskih kvota je da se sistemi na gas i ugalj deaktiviraju deset do trideset godina pre roka, pokazuje studija. Taj scenario je dobijen iz 171 integrisanog modela procene, sa šest glavnih putanja.\nUkoliko dočekaju kraj svog životnog ciklusa, samo trenutno aktivne termoelektrane koje troše ugalj i prirodni gas ostavile bi ugljenični suficit klimi čak i da je cilj globalno zagrevanje ispod tri stepena\nPrivatni investitori i vlade računaju na bilione dolara od postojećih termoenergetskih sistema, upozorava tim na čelu sa Stevenom Davisom. Ukazao je na ogromne socijalne i ekonomske posledice zbog troškova na ime drastično ranijeg gašenja postrojenja čak i ne računajući izazov da se ona na vreme zamene radi nastavka zadovoljavanja potražnje. Čak bi bila ugrožena stabilnost finansijskog sistema.\nNa Kinu otpada najveći efekat od ranih zatvaranja, budući da se tamo nalazi polovina aktivnih termoelektrana na ugalj i da su relativno nove. Šteta po životnu sredinu od održavanja tih pogona do kraja, po projektu, u Sjedinjenim Državama bi bila 26 procenata niža nego u najmnogoljudnijoj zemlji, a slede Indija sa 53 i Zapadna Evropa – 87 procenata.\nIstraživači su ukazali na politiku državnih podsticaja za zatvaranje pre roka ili ograničenost radnog vremena, naplaćivanje emisija štetnih gasova, zabranu rekonstrukcije i subvencionisanje tehnologija s kojima nema emisija.


Fića napunio 64 godine – Lepe vesti ONLINE\nFića napunio 64 godine\nItalijani se sa nostalgijom sećaju popularnog „ćinkvećenta“ sa kojim su na letovanje odlazile i četvoročlane porodice, a ne može se reći da nije bio popularan i na našim prostorima. Rođen 04. jula 1957, popularni „fića“ slavi 64. rođendan.\nZa ove 64. godine ‘fića’ je prodat u više od šest miliona primeraka, od kojih su dva miliona noviji primerci proizvedeni od 2007. godine do danas“, izjavio je Luka Napolitano, menadžer grupe „Stellantis“ dodavši da je „fijat 500“ i dalje najomiljeniji model u čitavom svetu.\nOsamdeset odsto proizvodnje ovog modela izvozi se u inostranstvo, naročito u Nemačku, Francusku, Ameriku i Japan.\nŠezdesetih godina je to bio automobil koji je doneo ekonomski rast Italiji i pokrenuo masovnu motorizaciju ove zemlje dok je električni model, koji je u proizvodnji od oktobra 2020, u jeku pandemije, najreprezentativniji „made in Italy“ proizvod.\n„Fijat 500E“ se proizvodi u istorijskoj fabrici „Mirafiori “ u Torinu i doživljava neočekivano dobar uspeh, kako su to izjavili u kompaniji „Stellantis“, a preneo dnevni list Korijere dela sera.\nU čitavom svetu se proslavlja prvi „Fiat world wide meeting“, gde je moguće videti ovaj jednostavni automobil, ali kako kažu njegovi obožavaoci – elegantan i sa stilom.\nNa pitanje – „Koji automobil je simbol Italije?“, većina stanovnika ove zemlje odgovara: „Fijat 500″.\nTo je auto koji je svako u Italiji posedovao bar jednom, bez obzira kom ekonomskom staležu pripadao. Čim je izašao na tržište, „fića“ je koštao 465.000 lira.\nKompanija slavi rođendan sa posebnim TV spotom na televiziji koji je napravljen sa snimkom od pre više od šezdeset godina.\nKorišćen je za lansiranje originalnog „fijata 500“ i prikazuje i snimak najnovijeg „fijata 500E“ uz slogan Come prima, piu di prima! (Kao pre, više nego pre).


'30% mladih u IT ide iz zemlje'; 'Radimo na tome'\nIzvor: B92, 13.Jan.2018, 14:04\nPopović je rekao da upravo ulaganje u inovacionu infrastruktura može da sve mlade stručnjake sačuva u Srbiji.\nMinistar bez portfelja zadužen za inovacije i tehnološki razvoj Nenad Popović izjavio je da je jedan od ciljeva njegovog kabineta i Vlade Srbije da se u što skorije vreme formira kvalitetna inovaciona infrastruktura u našoj zemlji.\nOn je istakao prilikom posete kompaniji "Šnajder elektrik DMS" u Novom Sadu da je u toku izgradnja najvećeg i najmodernijeg >> Pročitaj celu vest na sajtu B92 << Naučno - tehnološkog parka u Jugoistočnoj Evropi, a koji će se nalaziti u tom gradu.\nTaj centar će biti gotov krajem 2018. ili početkom sledeće godine i tu će moći da rade nove "start ap" kompanije zajedno sa Univerzitetom u Novom Sadu i Fakultetom tehničkih nauka, kao i kompanijama kao što "DMS", "RTRK" i ostalim dokazanim firme iz IT sektora, kazao je Popović.\nOn je istakao da je suština takvih naučno-teholoških parkova da se na jednom mestu objedine inovacioni sistemi, kako bi svi učesnici procesa na jednom mestu mogli da zajedno rade i sarađuju.\nKomentarišući istraživanje firme "Starit", na osnovu čijih rezultata 30 odsto mladih koji se bave IT sektorom želi da napusti zemlju,\nMinistar je napomenuo da u Srbiji na birou rada ne postoji nijedan IT stručnjak, kao i da Vlada trenutno radi na pet velikih projekata u oblasti inovacione infrastrukture, među kojima je izgradnja "tehno parka" sličnog novosadskom, u Nišu.\nNiški park će biti vrlo moderan, a njegov završetak je planiran u prvoj polovini tekuće godine. Uskoro počinje izgradnja zgrade u Novom Sadu sa najmodernijom opremom za Institut "Biosens".\nProjekat vredi 28 miliona evra a polovinu finanisira Vlada, dok druga polovina sredstava dolazi iz fondova Evropske unije. To će biti izvanredan primer primene IT u konkretnim granama privrede, odnosno u tom slučaju u poljoprivredi, napominje Popović.\nOn je zaključio da čitava inovaciona infrastruktura ne sme biti koncentrisana samo u Beogradu, Novom Sadu i Nišu, te da će se u toku godine pokrenuti izgradnja inovacionih "start ap" centara u Ccačku, Kragujevcu, Loznici i Užicu. Cilj je da mladi iz svih delova Srbije imaju iste mogućnosti da pokažu svoje sposobnosti i radili na najmodernijim i najsavremenijim tehnologijama.\nBeta: Popović: Dobiću spor protiv KRIK-a\nN1 televizija: Popović: Nemam vremena za KRIK, ostavimo da to sud reguliše\nB92: Popović: Novac od KRIK-a ću uplatiti deci bez roditelja\nRadio 021: Popović: Dobiću spor protiv KRIK-a


Završeno ponovljeno suđenje Stanišiću i Simatoviću - Radio Forum - Programm - COSMO - Radio - WDR\nPred haškim sudom završeno je ponovljeno sudjenje bivšim čelnicima Službe državne bezbednosti (SDB) Srbije Jovici Stanišiću i Franku Simatoviću Frenkiju, optuženim za zločine u Hrvatskoj i BiH, 1991-95.\nU završnoj reči, tužioci su zatražili da sud Stanišića i Simatovića proglasi krivim i osudi na doživotnu zatvorsku kaznu. "Doživotna kazna jedino je proporcionalna zločinima koje su optuženi počinili", rekao je tužilac Daglas Stringer.\nBranioci su, s druge strane, tvrdili da optužbe nisu dokazane i da Stanišić i Simatović moraju biti oslobodjeni krivice za progon, ubistva, deportaciju i prisilno premeštanje Hrvata i Muslimana.\n02:45 Min.. Verfügbar bis 14.04.2022.\nPo tužiocima, Stanišić i Simatović bili su učesnici u zločinačkom udruženju, na čelu s predsednikom Srbije Slobodanom Miloševićem, čiji je cilj bilo ostvarivanje srpske dominacije u Hrvatskoj i BiH progonom nesrba.\nOdbrana je to žestoko opovrgavala, prikazujući dejstva pripadnika SDB Srbije u Hrvatskoj i BiH kao legitimne obaveštajne operacije ili akcije na zaštiti tamošnjih Srba ili granica same Srbije.\nJedinice koje su činile zločine, poput Crvenih beretki, Arkanovaca i Škorpiona, po tužiocima su bile pod komandom Stanišića i Simatovića. Tužilac Stringer rekao je da je Stanišić "odobrio svaku akciju" tih jedinica, koje je Simatović često koordinisao na terenu.\nBranioci su, medjutim, negirali da su te formacije bile u sastavu SDB Srbije, prikazujući ih kao odmetnike ili pripadnike formacija Republike Srpske ili Republike Srpske Krajine.\nTvrdnji tužilaca da je Stanišić bio desna ruka Miloševića i arhitekta zločinačkog poduhvata, branilac Wejn Džordaš je, izmedju ostalog, suprotstavio Stanišićevu saradnju sa CIA-om u naporima da se rat okonča.\nDonošenje presude Stanišiću i Simatoviću, predsednik suda Karmel Adjijus ranije je najavio za maj, ali je izvesno da će doći do odlaganja. Na kraju zasedanja, predsedavajući sudija Barton Hol rekao je samo da će presuda biti izrečena "blagovremeno".\nProces Stanišiću i Simatoviću poslednji je u kojem se odlučuje da li su zvaničnici Srbije bili odgovorni za zločine u Hrvatskoj i BiH. Do sada u Hagu nijedan funkcioner Srbije nije proglašen krivim za ta zlodela.\nPodsetimo, Haški tribunal je, posle prvog sudjenja, 2013. oslobodio Stanišića i Simatovića. Na žalbu tužilaca, tu presudu je sud 2015. poništio iz proceduralnih razloga i naloženo je ponavljanje postupka.\nProces dvojici čelnika SDB Srbije tako traje već 18 godina, budući da su optuženi i uhapšeni još 2003. Čak i kada nova presuda bude izrečena, to neće biti kraj, jer će obe strane imati pravo na žalbu.\nStanišić (70) i Simatović (71) nisu prisustvovali završnim rečima, jer su na privremenoj slobodi u Srbiji.


Zaev ne vidi razlog za odlaganje izbora - Svet - Dnevni list Danas\nPočetna » Svet » Zaev ne vidi razlog za odlaganje izbora\nZaev ne vidi razlog za odlaganje izbora\nLider vladajućeg SDSM Zoran Zaev izjavio je danas da ne vidi nikakav razlog za odlaganje parlamentarnih izbora u Severnoj Makedoniji dogovrenih za 12. april, ali da je moguće eventualno odlaganje raspuštanja Sobranja.\n0Piše: Beta 04. februara 2020. 17.27 Izmenjeno: 17.27\nOn je, kako su preneli lokalni mediji, istakao da neće dozvoliti da poslanici SDSM „pritisnu dugme za raspuštanje parlamenta pre nego što budu doneseni ključni zakoni među kojima je i onaj za javno tužilaštvo“.\n„Bilo bi nerazumno da se taj zakon ne donese sada pred izbore, čime bi zemlja poslala ozbiljan signal EU da pravi sve da bi sprovela reforme“, rekao je lider SDSM i bivši premijer.\nOko novog zakona o tužilaštvu, čije donošenje bi u Evropskoj komisiji želeli da vide pre izbora, vlast i opozicija u Severnoj Makedoniji ne mogu da se dogovore celu godinu. Vladajuća SDSM tvrdi da VMRO DPMNE sve radi kako bi bili amnestirani bivši i sadašnji funkcioneri te stranke protiv kojih se vode sudski postupci i istrage, koje je pokrenulo Specijalno tužilaštvo za prisluškivane razgovore.\nZa donošenje zakona o tužilaštvu potrebna je dvotrećinska večina od 80 poslanika, koji vladajuća koalicija, kako je rekao Zaev, još nema, ali pravi napore da se obezbedi.\nOko rapuštanja parlmenta zbog održavanja vanrednih izbora 12. aprila koje je bilo najavljeno za 12. februar, Zaev je rekao da parlament može biti raspušten i izbori zakazani i u kraćem roku od 60 dana.\nKako je rekao, može da se koristi period od 45 do 60 dana za raspuštanje parlamenta pred izbore.\n„Izbori mogu da budu raspisani i na 60 dana, ali ako raspuštanje parlamenta treba da bude odloženo, nije problem da to bude i napravljeno“, rekao je Zaev.\nZa lidera makedonske opozicije Hristijana Mickoskog datum izbora je „završeno pitanje“ i ne zavisi od donošenja zakona za javno tužilaštvo.\nMickoski je najavio da će poslanici VMRO DPMNE podneti zahtev za rapuštanje parlamenta 12. februara, ako to ne uradi vladajuća koalicija, ocenjujući da će enventualno neraspuštanje parlamenta dovesti zemlju u novu političku krizu.\nIzbori, Republika Severna Makedonija, Zoran ZaevSkoplje\nZaev u Grčkoj i o vakcini, uskoro sporazum o izbegavanju dvostrukog oporezivanja\nZaev posle ručka s Micotakisom: Partnerstvo S. Makedonije i Grčke postaje savezništvo


SDA: Angažirati OSBiH na istočnu granicu kako bi se zaustavio priliv migranata – Vijesti-X.com\nSDA poziva sve državne institucije i agencije da intenziviraju svoje aktivnosti na rješavanju migrantske krize, s obzirom da dolaskom hladnih zimskih dana stanje prijeti da se pretvori u humanitarnu i socijalnu katastrofu, saopćeno je iz ove stranke.\n– Ne može sav teret rješavanja migrantske krize biti prebačen na jedno ministarstvo i jednog ministra – ministra sigurnosti BiH Selmu Cikotića, već se čitav institucionalni sistem, na temelju svojih ovlasti i obaveza, mora uključiti i pružiti podršku. Posebnu odgovornost u upravljanju migrantskom krizom ima kompletno Vijeće ministara BiH koje je dužno da ovo pitanje rješava u saradnji sa drugim nivoima vlasti u BiH – saopćeno je.\nZatražili su od Predsjedništva Bosne i Hercegovine da angažuje Oružane snage BiH na osiguranju istočne granice BiH kako bi se zaustavio priliv novih migranata.\n– Dalje odgađanje i izbjegavanje uvođenja ove mjere, koju podržavaju Džaferović i Komšić, a protivi joj se Dodik, ne može se više ničim pravdati.\nTražimo od MUP-ova na federalnom i kantonalnim nivoima da efikasnije uklanjaju migrante s ulica i javnih površina, te da u saradnji sa IOM-om i Službom za poslove sa strancima spriječe njihove samovoljne izlaske iz smještajnih objekata, i na taj način sačuvaju javni red i mir, te ličnu i imovinsku sigurnost građana.\nNe mogu sredine u kojima žive Bošnjaci same nositi teret suočavanja s migrantskom krizom, jer svakodnevni incidenti kojima je izloženo stanovništvo u Unsko-sanskom i Kantonu Sarajevo prijeti da eskaliraju u širu sigurnosnu krizu, što mora biti alarm svim institucijama i međunarodnoj zajednici, saopćeno je iz SDA.\nAmbasador Nelson: Pokrenuti dijalog o ustavnoj reformi BiH


Vesti online / Vesti / Srbija / Albanci nasrnuli na Srbe, policija koristila suzavac\n08:41 >> 14:29h\nAlbanci iz Mušutišta, opština Suva Reka na Kosmetu, sukobili su se sa policijom kada su u nedelju ujutru blokirali put koji vodi prema ovom selu, a kojim je trebalo da prođu proterani i raseljeni Srbi.\nAlbanci ne žele Srbe u komšiluku\nTri autobusa sa oko 150 raseljenih Srba iz Mušutišta kod Suve Reke, nakon više od četiri sata čekanja, vratili su se nazad.\nOni zbog protesta Albanaca nisu uspeli da obiđu razrušenu crkvu Bogorodice Odigitrije i svoja imanja.\nNa tom putu došlo je do sukoba Albanaca i pripadnika kosovske specijalne policije, koja je uhapsila više njih i upotrebila suzavac i palice.\nDemonstranti su nosili albanske zastave i uzvikivali parole "OVK, OVK". Oni su gađali pripadnike policije staklenim flašama i kamenicama, a do incidenta je došlo u trenutku kada su policajci lišili slobode nekoliko njih koji su sedeli na putu.\n* "Albanska narodna armija" preti ratom Crnoj Gori\n* Nikolić: Kosovo neće u UN dok postoji Srbija!\n* Zločinac položio venac srpskim dečacima, izvinio se za žrtve


NSinfo: Još 10 različitih sporazuma o saradnji sa Kinom\nJoš 10 različitih sporazuma o saradnji sa Kinom\nPredsednik Republike Srbije Aleksandar Vučić primio je\nambasadora Narodne Republike Kine Lija Mančanga, sa kojim je razgovarao o zajedničkim projektima iz oblasti ekonomske saradnje dveju zemalja.\nPredsednik Vučić i ambasador Li su konstatovali da se ekonomski odnosi Srbije i Kine intenzivno razvijaju i da se realizacija dogovorenih zajedničkih projekata odvija na obostrano zadovoljstvo.\nDvojica sagovornika su razmotrili i mogućnosti za zaključivanje novih sporazuma o saradnji, saopštila je predsednikova Služba za saradnju s medijima.\nOčekuje se da će, tokom posete predsednika Vučića Kini u septembru, povodom Godišnjeg sastanka Svetskog ekonomskog foruma u Tjenđinu, i sastanka sa predsednikom Sijem Đinpingom, biti potpisano najmanje 10 različitih sporazuma o saradnji, koji će učvrstiti partnerstvo dveju zemalja.\nPredsednik Vučić je, ovom prilikom, ambasadoru Liju uručio pismo za kineskog predsednika Sija, sa najboljim željama za rođendan, čiji je sadržaj u saopštenju prenet u celini:\n"Primite moje srdačne čestitke za rođendan, uz najbolje želje za dobro zdravlje i srećan život uz Vašu porodicu i prijatelje. Takođe Vam želim mnogo uspeha na odgovornoj dužnosti predsednika, kako biste i dalje vodili Narodnu Republiku Kinu i prijateljski kineski narod putem napretka i blagostanja. Impresioniran sam uspesima koje Kina postiže i iskreno im se radujem, uveren da će, uz Vaše snažno liderstvo, ostvariti sve visoko postavljene ciljeve.\nŽelim ovom prilikom da izrazim svoje veliko poštovanje za Vaš posvećen rad, zasnovan na snažnoj viziji, zahvaljujući kojem Kina ima i sve značajniji uticaj u međunarodnim odnosima. Zbog Vašeg doprinosa očuvanju mira i stabilnosti u svetu, poštovanju osnovnih principa međunarodnog prava, kao i načela jednakosti svih zemalja, bez obzira na njihovu veličinu, uživate podršku svih koji veruju u ideale istinske ravnopravnosti i solidarnosti.\nPridajem veliki značaj razvoju srpsko-kineskih odnosa, te želim da ponovim svoju spremnost da sa Vama radim na daljem jačanju čeličnog prijateljstva Srbije i Kine, utemeljenog u sveobuhvatnom strateškom partnerstvu. Uveravam Vas da je Srbija pouzdan partner Kine, posvećena ostvarivanju Vaše globalne inicijative Pojas i put, kao i saradnje u svim oblastima koje promoviše mehanizam 'Kina - CIEZ'.\nRaduje me što ću već u septembru imati priliku da ponovo doputujem u Kinu, u impresivni Tjenđin, jer svaki put nešto novo vidim i naučim. Nadam se da ću tada imati čast da se sastanem sa Vama i da, između ostalog, razmenimo mišljenje o Vašoj knjizi Upravljanje Kinom, koju upravo čitam, a koja mi je proširila uvid u Vašu viziju vođenja svetske sile, kakva je Kina, i pružila značajne informacije, koje se tiču njenog budućeg razvoja.\nDozvolite mi da ponovo izrazim veliko zadovoljstvo što ste prihvatili moj poziv da nam učinite čast i posetite Srbiju", navodi se u pismu predsednika Vučića upućenog predsedniku Siju Đinpingu.\n... ap vojvodina, biznis, ekonomija, investicije, Novi Sad, posao, saradnja, srbija


Albanija.rs - Uslovi korišćenja\nUslovi korišćenja sajta Albanija.rs\nAlbanija.rs pruža usluge onlajn generisanja upita. Albanija.rs je posrednik (agent) između zainteresovanih gostiju i hotela/apartmana.\nPočevši od trenutka kada gost kreira upit putem Albanija.rs sajta, tim Albanija.rs deluje isključivo kao posrednik između gosta i hotela/apartmana, na način da detalje upita koji je gost kreirao prosleđuje hotelu/apartmanu i zahteva informaciju o raspoloživosti smeštaja u datom trenutku. Nakon zvanične potvrde raspoloživosti hotela/apartmana, Albanija.rs tim gostu prosleđuje informaciju o potvrdi rezervacije uz prosleđivanje predračuna izdatog od strane hotela/apartmana/partnerske agencije. Odgovorom kojim gost jasno potvrđuje svoju rezervaciju i koji pruža sajtu Albanija.rs kao posredniku putem elektronske pošte gost ulazi u direktan (zakonski obavezujući) ugovorni odnos sa pružaocem usluge (hotel/apartman/partnerska agencija).\nKorišćenjem Albanija.rs sajta i generisanjem upita putem Albanija.rs sajta smatra se da je korisnik upoznat sa uslovima korišćenja i sa istima je saglasan.\nAlbanija.rs je posrednik pri rezervaciji smeštaja između zainteresovanih gostiju i hotela/apartmana i kao takav, sajt ne snosi odgovornost za eventualnu nemogućnost realizacije upita koji korisnik generiše putem Albanija.rs sajta. Potvrdu raspoloživosti smeštaja pruža hotel/apartman/partnerska agencija nakon potvrde interesovanja gosta da rezerviše smeštaj u hotelu/apartmanu u komunikaciji putem elektronske pošte.\nU situacijama kada nije moguća realizacija upita generisanog putem Albanija.rs sajta, Albanija.rs ne snosi odgovornost za nemogućnost realizacije i nije u obavezi da pruži korisniku detalje i razloge nemogućnosti realizacije upita.\nKorisnik Albanija.rs sajta kao potencijalni gost hotela/apartmana svoju rezervaciju plaća direktno hotelu/apartmanu po predračunu koji hotel/apartman izdaje gostu uz posredništvo Albanija.rs.\nGost hotelu/apartmanu plaća cenu rezervacije nakon boravka ili ranije, kako to predviđa politika hotela/apartmana, prema ugovorenom cenovniku hotela/apartmana. Politika hotela/apartmana/partnerske agencije koja propisuje uslove za potvrdu rezervacije jasno je naznačena na stranici hotela/apartmana na Albanija.rs sajtu. Generisanjem upita putem Albanija.rs sajta smatra se da je korisnik upoznat sa uslovima plaćanja i potvrde rezervacije i sa istima je saglasan.\nNakon uplate izvršene od strane korisnika ka hotelu/apartmanu/partnerskoj agenciji, korisnik će u razumnom roku, a po registraciji uplate od strane hotela/apartmana/partnerske agencije dobiti zvaničnu potvrdu rezervacije putem elektronske pošte. Potvrda rezervacije može biti u tekstualnoj formi ili u formi elektronskog vaučera ili računa izdatog od strane hotela/apartmana/partnerske agencije.\nHotel/apartman sa Albanija.rs ima ugovor o korišćenju onlajn platforme za generisanje upita.\nAlbanija.rs nije ugovorna, niti krajnja strana u ostvarivanju usluge ili izvršenju transakcije.\nNakon slanja potvrde rezervacije na način definisan u tekstu iznad, gost svoju komunikaciju nastavlja direktno sa hotelom/apartmanom/partnerskom agencijom, izuzev u situacijama kada Albanija.rs može jednostavnije, brže i preciznije pružiti odgovor na nejasnoće i pitanja koja gost ima, a vezana su za logistiku odlaska na destinaciju, kao i sam izabrani smeštaj.\nAlbanija.rs, kao posrednik pri rezervaciji između gosta i izabranog hotela/apartmana, ne snosi odgovornost za kvalitet hotela/apartmana, kvalitet usluge, hrane i sadržaja koje gost dobija u hotelu/apartmanu. Gost se generisanjem upita putem Albanija.rs sajta obavezuje da za eventualne nedostatke hotela/apartmana ili eventualno nezadovoljstvo pruženim uslugama obrati direktno hotelu/apartmanu/partnerskoj agenciji čije usluge je rezervisao uz posredništvo Albanija.rs. Gost može od Albanija.rs zatražiti pomoć i asistenciju i pri rešavanju spora između gosta i hotela/apartmana/partnerske agencije gde će se Albanija.rs potruditi da gostu opravdani zahtevi predočeni hotelu/apartmanu budu ispunjeni.\nAlbanija.rs, u duhu dobre saradnje sa korisnicima sajta i u cilju maksimalnog zadovoljstva svakog gosta pri boravku u Albaniji, trudi se da svakom gostu pruži sve informacije i pomogne u rešavanju sporova kao posrednik, ne i kao ugovorna ili krajnja strana.\nAlbanija.rs nije odgovorna za eventualne greške hotela/apartmana/partnerske agencije. U situacijama eventualnih grešaka i propusta hotela/apartmana/partnerske agencije, Albanija.rs će učiniti sve da gosta zaštiti i pruži pomoć, dok će u situacijama propusta hotela/apartmana/partnerske agencije uložiti napore da gost dobije ugovorenu ili zamensku uslugu ili refundaciju uplaćenih sredstava od strane hotela/apartmana/partnerske agencije.\nZa eventualnu štetu koju gost načini u hotelu/apartmanu odgovornost snosi isključivo gost i korišćenjem usluga hotela/apartmana, gost se obavezuje da eventualnu štetu nadoknadi najkasnije pri odjavi iz hotela/apartmana, u dogovoru sa hotelom/apartmanom.\nHotel/apartman ili Albanija.rs neće se smatrati odgovornim za gubitak, štetu, povredu ili nezgodu koju gost ili neko od saputnika mogu doživeti ili iskusiti. Hotel/apartman ili Albanija.rs ne snose odgovornost za bilo kakvo ometanje ili neugodnost koji bi mogli negativno uticati na boravak gosta.\nAlbanija.rs ne garantuje kvalitet i dostupnost WiFi i internet signala u hotelu/apartmanu i ne snosi odgovornost za isti.\nU situacijama kada gost stigne u hotel/apartman nakon rezervisanog datuma ili prevremeno obustavi svoj boravak u hotelu/apartmanu, hotel/apartman/partnerska agencija zadržava pravo da naplati punu cenu boravka. Ukoliko gost otkaže svoj rezervisani boravak pre krajnjeg roka predviđenog za otkazivanje rezervacije, a koji je jasno definisan i istaknut na stranici hotela/apartmana na sajtu Albanija.rs, hotel/apartman/partnerska agencija će izvršiti refundaciju uplaćenog iznosa boravka, uz umanjenje administrativnih troškova koji zavise od hotela/apartmana/partnerske agencije i poslovnih banaka i na njih Albanija.rs nema uticaj. Otkazivanje rezervacije vrši se isključivo pisanim putem, elektronskom poštom, sa adrese elektronske pošte sa koje je izvršena rezervacija.\nPri procesu refundacije Albanija.rs ne snosi odgovornost za dužinu procesa refundacije i bankarskog transfera.\nOtkazivanje rezervacije nakon za to predviđenog roka koji je jasno definisan i istaknut na stranici hotela/apartmana na sajtu Albanija.rs moguće je bez refundacije uplaćenih sredstava ka hotelu/apartmanu/partnerskoj agenciji.\nIstinitost informacija na Albanija.rs sajtu\nSadržaj Albanija.rs se redovno ažurira i upotpunjuje relevantnim, aktuelnim i tačnim informacijama. Sadržaj stranica hotela/apartmana Albanija.rs sajta zasnovan je na informacijama pruženim od strane hotela/apartmana. Albanija.rs se trudi da sve informacije u svakom trenutku budu aktuelne i tačne, ali ne snosi odgovornost i ne garantuje da su informacije pružene od strane hotela/apartmana u svakom trenutku validne.\nKorišćenjem Albanija.rs i generisanjem upita putem Albanija.rs sajta smatra se da je gost upoznat sa ponudom, cenama, sadržajima i izgledom hotela/apartmana za koji generiše upit. Albanija.rs ne snosi odgovornost za eventualne razlike u izgledu hotela/apartmana na fotografijama prikazanim na sajtu i pri fizičkoj poseti, usled obrada i termina kreiranja fotografija od strane hotela/apartmana.\nAlbanija.rs zadržava pravo da sva mišljenja gostiju, članke i komentare koji su objavljeni na Albanija.rs sajtu od strane korisnika ili na drugim kanalima koje poseduje (Facebook stranica, Facebook grupa, Twitter nalog, Instagram nalog) izmeni, odbaci ili ukloni na osnovu pravila i uslova korišćenja, bez obaveze da svoj postupak obrazlaže korisniku.\nAlbanija.rs sajt je namenjen isključivo za ličnu i nekomercijalnu upotrebu i u skladu sa tim nisu dozvoljeni preprodaja, duboko linkovanje, kopiranje ili korišćenje sadržaja dostupnog na Albanija.rs sajtu bez pisanog odobranja autora. Bilo kakvo korišćenje sadržaja Albanija.rs sajta u komercijalne ili kompetitivne aktivnosti smatraće se kršenjem autorskih prava autora sadržaja sajta.


Ukrajina i Turska: Neprijatelj mog neprijatelja je moj prijatelj - Sputnjik Srbija\n05:14 25 Maj 2020\n17:12 22.01.2016 (osveženo 17:56 22.01.2016) Preuzmite kraći link\nUkrajina i Turska razmatrale su pitanja međusobne bezbednosne saradnje i izazove sa kojima se obe zemlje trenutno suočavaju.\nUkrajina i Turska: Istorija jedne ljubavi\nSekretar Saveta za nacionalnu bezbednost i odbranu Ukrajine Aleksandar Turčinov i njegov turski kolega Sejfulah Hačimuftuoglu ocenili su u razgovorima da je neophodno da dve države udruže napore u borbi protiv globalnog terorizma, kao i da poboljšaju vojnu i tehničku saradnju, navodi se u saopštenju ukrajinskog Saveta.\nHačimuftuoglu i Turčinov su prilikom posete ukrajinskog sekretara Turskoj razgovarali i o borbi protiv organizovanog kriminala, ilegalne migracije, kao i saradnji bezbednosnih službi.\nPrema rečima Turčinova, Kijev i Ankara imaju jedinstvenu istorijsku mogućnost da udruže svoje političke, diplomatske, vojne, tehničke i ekonomske resurse za efikasno očuvanje ravnoteže snaga u Crnom moru.\n„Jača vojna saradnja je ključna tačka tursko–ukrajinske strategije partnerstva“, istakao je on.\nSa druge strane, njegov turski kolega je rekao da dve zemlje imaju vodeću ulogu u stvaranju efikasnog sistema regionalne bezbednosti.\n„Veoma je važno da ujedinimo mogućnosti dve zemlje kako bi došlo do efikasnije sinergije“, zaključio je šef Saveta za nacionalnu bezbednost Turske.\nturska, Ukrajina, Evropa


Naslovna Info Srbija Novac od đačkih ekskurzija biće pretvoren u vaučere?\nNovac koji su roditelji uplatili za đačke ekskurzije najverovatnije će biti moguće pretvoriti u vaučere koji mogu da se potroše za letovanje ili prebace za sledeću školsku godinu, izjavio je ministar prosvete, nauke i tehnološkog razvoja Mladen Šarčević za Tanjug.\n„Mi nudimo neke preporuke i rešenja u saradnji sa Ministarstvom trgovine, turizma i telekomunikacija i YUTA-om. Jedan od predloga je da se uplaćen novac pretvori u vaučere koji mogu da se potroše za letovanje ili da se prebace za narednu školsku godinu“, rekao je Šarčević.\n„Ekskurzije maturanata srednjih škola, koje su uglavnom bile u inostranstvu, biće planirane u Srbiji. Na to svakako insistiramo i to je nešto što nećemo da dozvolimo. Kada će biti izvodljivo da se ponovo putuje u inostranstvo – videćemo, to zavisi od razvoja toka događaj na jesen“, rekao je Šarčević.\nPogledaj: Šarčević: Proslava male mature u školama\nNovac od ekskurzija\nPrethodni tekstManji broj prijava porodičnog nasilja u 40 dana vanrednog stanja\nSledeći tekstMuke stanovnika Neština i Vizića se nastavljaju, novi most je preka potreba (VIDEO)


Delovi američke vlade zatvoreni su od 22. decembra 2018. godine\nAmerička vlada delimično je zatvorena 11. dan, a članovi Kongresa i predsednik Donald Tramp i dalje nisu blizu dogovora o budžetu i Trampovom zahtevu da se izdvoji novac za izgradnju zida na američko-meksičkoj granici.\nDemokrate su najavile da će u četvrtak, kada preuzmu kontrolu nad Predstavničkim domom, brzo usvojiti plan za otvaranje federalnih agencija koje su zatvorene od 22. decembra. Međutim, usvajanje demokratskog predloga je neizvesno u Senatu, koji i dalje kontrolišu republikanci.\nBudžet, koji su predložile demokrate, ne obuhvata novac za izgradnju zida, što je Tramp brzo osudio na Tviteru.\n"Demokrate, kao što sam i sumnjao, nisu izdvojile novac za novi zid. Problem je što bez zida ne može biti istinske pogranične bezbednosti. Naša zemlja konačno mora da ima čvrstu i sigurnu južnu granicu", tvitovao je Tramp.\nTramp je takođe poručio da bi Amerikanci imali dobru godinu, kada ne bi bili "opsjednuti time da mu se protive".\nPlan demokrata u Predstavničkom domu predviđa finansiranje većine zatvorenih agencija do kraja septembra, a Sekretarijata za unutrašnju bezbednosti do 8. februara.\nMeđutim, Tramp i dalje zahteva da se izdvoji pet milijardi dolara za izgradnju zida, dok su demokrate ponudile 1,3 milijarde za pograničnu bezbednost, ali ne zid.\nBuduća predsedavajuća Predstavničkog doma Nensi Pelosi i lider demokrata i Senatu Čak Šumer su u zajedničkom saopštenju pozvali republikance da podrže njihov budžetski predlog.


Terzić: Imamo najbolji tim u poslednjoj deceniji – SveVesti.net\nTerzić: Imamo najbolji tim u poslednjoj deceniji\n“To su šampionska titula i plasman u grupnu fazu UEFA takmičenja. Duboko verujem da imamo najbolji tim u poslednjoj deceniji. Verujemo u Dejana Stankovića i njegov stručni štab i nadamo se novoj Ligi šampiona”, rekao je Terzić za klupski sajt.\nTrezić je naveo da i najveći klubovi imaju velike finansijske probleme i da i njima kao i Zvezdi nije lako, ali da se bore.\n“I izborićemo se. Uspeli smo da zadržimo najvažnije igrače, pojačali smo se, servisiramo plate i igrački smo više nego konkurentni na evropskom nivou. Procena naše finansijske službe je da je klub zbog korone ostao bez 20 miliona evra planiranih prihoda. Zbog korone nismo igrali revans u Beogradu sa Omonijom posle 1-1 na Kipru, ispali smo i umesto planiranih 10 miliona evra od UEFA bonusa zaradili smo samo četiri miliona evra”, rekao je Terzić.\n“Evropske utakmice smo igrali bez publike i ostali smo bez pet miliona evra planiranog prihoda od prodaje ulaznica. Tržište transfera je skroz zamrlo, palo je na 35 posto od protekle sezone. Iz tog razloga smo ostali bez planiranih 10 miliona evra”, rekao je on.\nGovorio je Terzić i o drugim brojkama.\n“Naša matematika je jednostavna: godišnje zarađujemo četiri miliona evra od Gasproma i milion evra od Telekoma. Te prihode je klub ostvarivao i 2014. Ali samo to i ništa drugo. Danas je klub zbog ulaganja u sportski sektor i dobrih sportskih rezultata u proteklom periodu, osim tih pet miliona evra od sponzora, osposobio sebe da zarađuje još 10 ili 20 miliona evra od UEFA bonusa (zavisno da li igramo Ligu Evrope ili Ligu šampiona), plus pet miliona evra od ulaznica, plus 10-15 miliona evra od transfera”, rekao je Terzić.\nKako kaže, Crvena zvezda je osposobljena da generiše realnih 30 do 40 miliona evra na godišnjem nivou.\n“A to sve zbog izvanrednih sportskih rezultata koji su nam doneli koeficijente da smo sve do plej-ofa kvalifikacija za Ligu šampiona u povlašćenom položaju. Plasman u UEFA takmičenje 2014. godine je bilo nezamislivo jer smo na putu morali da pobeđujemo mnogo jače i bogatije od sebe. Sada nam je put olakšan i trebaju nam dve pobede protiv slabijih od nas da bi obezbedili Ligu Evrope i minimum 15 miliona evra”, istakao je Terzić.\nDodao je da nije poenta samo da li je Zvezda dužna 60 ili 30 miliona evra, nego tada kada je bila dužna 60 miliona evra nije bila sposobna da pravi više od 10 miliona evra.\n“A danas kada je dug prepolovljen na 30 miliona, klub je osposobljen da godišnje zaradi 30 miliona evra ili više”, rekao je Terzić i dodao da im najviše nedostaju prihodi od TV prava.\n“Crvena zvezda po ugovoru koji je u ime Super lige potpisao FS S ima samo 80.000 evra godišnje, što je 0,3 odsto u strukturi naših prihoda. Većina klubova Evrope, malih, srednjih i velikih klubova, ostvaruju ogromne prihode od TV prava i ona čine od 30-40 odsto njihovih prihoda”, naveo je Terzić.\nOn je poručio da su ciljevi jasni, a to je šampionska titula svake godine i stalno igranje u UEFA takmičenjima, kao i da evropske utakmice moraju biti njihova obaveza.\nPrevious Srbija domaćin SP u rvanju 2022. godine\nNext Aleksandar Mitrović pozitivan na kovid\nTokio: Rusi i Francuzi za olimpijsko zlato u odbojci, rukometaši Francuske i Danske u finalu\nAmerikanci ubedljivi protiv Australije, Francuzi rampom u poslednjoj sekundi srušili Slovence!\nTokio: Odbojkaši Rusije u spektaklu bolji od Brazila, rukometaši Francuske u finalu\nNovi Sad nadohvat prestižne nagrade “Melina Merkuri”\nVlada usvojila predlog zakona o Sporazumu sa Vladom Nemačke\nDvonedeljna letnja škola arhitekture u Kragujevcu\nObeležena godišnjica bitke na Tekijama


22.11.2021 u 12:45\nCigarete i dalje najveći rizik po zdravlje građana Srbije\nU Srbiji je upotreba duvana već dugi niz godina jedan od najzastupljenijih faktora rizika po zdravlje, potvrdili su rezultati istraživanja Instituta za javno zdravlje Srbije „Dr Milan Jovanović Batut”. Prema podacima objavljenim u najnovijem Zdravstveno statističkom godišnjaku Srbije za 2020, skoro 40 odsto stanovnika Srbije uzrasta 15 i više godina ima naviku stalnog ili povremenog pušenja, preneo je Tanjug. Nešto veći procenat pušača je među muškarcima – 34 odsto, nego kod žena – 30 procenata. Naviku svakodnevnog pušenja cigareta, cigara ili duvana za lulu ima svaki četvrti stanovnik Srbije (27,1 odsto). Prema istraživanju, svaki četvrti pušač (24,3 odsto) pokušao je da ostavi pušenje, a svaki drugi pušač (58,6 odsto) zabrinut je za sopstveno zdravlje zbog štetnih posledica\n12.07.2021 u 17:21\nNorveška zabranjuje pušenje u kolima\nSpecijalno za „Politiku” Oslo – Norveška uskoro zabranjuje pušenje cigareta u automobilima kada se u njima nalaze i deca. Novčanu kaznu od 2.500 kruna (oko 250 evra) platiće vozač ili druga odrasla osoba u automobilu ukoliko puše u prisustvu maloletnika. Prema predlogu izmena Zakona o pušenju, koji je parlamentu na razmatranje i usvajanje dostavila norveška vlada, predviđa se niz zabrana kako bi se prvenstveno deca zaštitila od izuzetno štetnih posledica pasivnog pušenja. U stručnom obrazloženju predloženih izmena „antipušačkog zakona” eksperti ministarstva zdravlja navode da je pušenje u automobilima pogubnije i opasnije za pasivne pušače nego kada su izloženi duvanskom dimu u svojim stanovima ili kućama. Istraživanja pokazuju da kada se cigareta zapali u kolima, malom i


POSEDUJU NEŠTO ŠTO NIKO DRUGI NEMA: Oružje najnovije generacije stiglo u Rusiju\nOružje najnovije generacije stiglo je u Rusiju. Ruska mornarica sada poseduje nešto što niko drugi nema.\nHolding „Roselektronika“. deo državne korporacije „Rosteh“, dostavio je vizuelno-optičke sisteme za ometanje „5P-42 Filin ruskoj mornarici. Sada, neprijateljski vojnici neće moći precizno da gađaju mete, jer će ih ovo oružje privremeno zaslepiti i izazvati halucinacije i mučninu.\nTrenutno ovo oružje poseduju fregate „Admiral Kasatonov“ i „Admiral Gorškov“, a biće instalirano na još dva broda. Princip po kom ovaj sistem funkcioniše je tako što ispušta niskofrekventne talase i njima ometa sisteme za optičko praćenje i ljudsko oko.\nTestiranje je pokazalo da oružje zaista funkcioniše. Dobrovoljci su različitim oružjem nišanili i gađali mete sa udaljenosti od dva kilometra, međutim, prijavili su probleme sa gađanjem jer nisu mogli dobro da vide metu. Svaki peti dobrovoljac prijavio je halucinacije, a skoro polovina imala je očekivane simptome: vrtoglavicu, mučninu i dezorijentaciju.\nJoš jedna funkcija novog oružja ruske mornarice je slabljenje efikasnosti sistema za noćno osmatranje, laserskih senzora udaljenosti, kao i sistema za određivanje pozicije protivtenkovskih raketa udaljenih do pet kilometara.\nOčekuje se da će novi sistem značajno doprineti odbrambenoj sposobnosti Rusije i u nekim situacijama može biti i faktor koji će doneti Rusiji prednost i doprineti savladavanju protivnika i provokatora.\nPreviousPrevious post: Ko je srpski vojnik sa fotografije koja je obišla svet a koja svedoči o povlačenju iz Albanije\nNextNext post: Pogledajte kako mladić iz Svrljiga čuva srpsku tradiciju i istoriju


SAD i Nemačka formiraju zajednički front protiv provokacija Rusije u Ukrajini, oprezno oko ...\nSAD i Nemačka formiraju zajednički front protiv provokacija Rusije u Ukrajini, oprezno oko …\nBeta 23. juna 2021. 14:55\nSAD i Nemačka obećale su danas da će formirati „zajednički front“ protiv svake „provokacije“ Rusije kao i da će nastojati da prevazidju svoje neslaganje oko gasovoda Severni tok dva.\n„Nemačka i SAD nastavljaju da formiraju zajednički front protiv svake opasne i provokativne akcije Rusije bilo da se ra radi o kršenju ukrajinske teritorije, zatvaranju Alekseja Navlajnog ili širenju dezinformacija u našim demokratijama“, rekao je državni sekretar SAD Entoni Blinken na zajedničkoj konferenciji za štampu sa nemačkim ministrom spoljnih poslova Hajkom Masom u Berlinu.\nGovoreći o Severnom toku dva, gorkom pitanju razdora izmedju Vašingtona i Berlina, Blinken je ponovo potvrdio protivljenje svoje zemlje tom projektu ali je izrazio nadu da će se postići kompromis sa Berlinom.\n„Mi se ne slažemo oko svega i jedna od tih oblasti neslaganja je gasovod Severni tok dva za koji mi i dalje mislimo da predstavlja pretnju za evropsku energetsku bezbednost“, rekao je Blinken.\nOn je dodao da Nemačka ima drugačiji stav, i da se to povremeno dešava.\n„Mi ćemo govoriti o svom neslaganju dok istovremeno napredujemo u mnogim oblastima gde vrlo blisko saradjujemo“, dodao je državni sekretar SAD, prenosi agencija AP.\nGasovod povezue Rusiju i Nemačku zaobilazeći Ukrajinu i gotovo je 95 odsto završen.\n„Odlučni smo da izvučemo nešto pozitivno iz teške situacije koju smo nasledili“, rekao je Blinken i dodao da želi sve da učini da se postigne konačni rezultat prema kome „energetska bezbednost Evrope neće biti ugrožena“.\nU razgovorima sa Nemačkom cilj je da se učini da Rusija ne može da koristi energiju kao sredstvo primoravanja, kao oružje protiv Ukrajine ili bilo koga u Evropi, rekao je Blinken.\nTaj projekat i dalje znatno smeta američko-nemačkim odnosima uprkos koracima administracije Džozefa Bajdena da smiri spor.\nHajko Mas je rekao da je Nemačka svesna zbog čega je Amerika zabrinuta i da radi na tome da nadje kompromis.\n„Sada smo u pregovorima kako utvrditi da očekivanja Vašingtona mogu biti ispunjena“, rekao je Mas.\n„Mi poznajemo očekivanja Vašingtona i izuzetno je važno da postignemo rezultat sa kojim Vašington takodje može da radi“, rekao je Mas i dodao da želi uskoro da dodje do rezultata.\nMas je rekao da Nemačka takodje razgovara sa Ukrajinom i drugim zemljama koje se zaobilaze zbog tog gasovoda.\n„Postoji čitavn niz pristupa i načina o kojima razgovaramo ali ne vodimo te razgovore pred javnošću“, rekao je Mas.\nOn je izrazio nadu da bi napredak mogao da bude ostvaren do posete nemačke kancelarke Angele Merkel Vašingtonu 15. jula, prve njene posete SAD posle stupanja na dužnost predsednika Džozefa Bajdena u januaru.\nUprkos američkom protivljenju kao i oštrom protivljenju Poljske i Ukrajine Merkel podržava taj projekat koji je bio jedan od ključnih inicijativa ruskog predsednika Vladimira Putina za povećanje ruskog energetskog prihoda.\nCilj je da se postigne dogovor do avgusta kada američka administracija treba ponovo da podnese izveštaj o gasovodu i sankcijama vezanim za njega.\nPosle žestokog protivljenja izgradnji gasovoda za vreme predsednika Donalda Trampa, Berlin i Vašington sada rade na smirivanju.\nVlada Džozefa Bajdena odlučila je krajem maja da ne uvede sankcije glavnim akterima u Severnom toku dva.


Bradić: Uskoro početak realizacije ideje o Muzeju televizije\nsubota, 20 novembar 2010 14:23\nMinistar kulture Srbije Nebojša Bradić rekao je da bi uskoro trebalo da bude započeta realizacija inicijative o osnivanju Muzeja televizije i programa zaštite audio-vizuelnog materijala Arhiva Radio-televizije Srbije (RTS).\n"Audio-vizuelni arhiv RTS-a i drugih institucija je u takvom stanju da pod hitno treba da bude zaštićen, To je veoma komplikovan posao jer se tehnologije ubrazno menjaju", upozorio je Bradić.\nTokom nedavne zvanične posete Parizu Bradić je o zaštiti audio-vizuelnog materijala, kao i o institucionalnoj saradnji u toj oblasti, razgovarao s francuskim ministrom kulture Frederikom Miteranom, koji mu je predstavio model francuskog Nacionalnog instituta za zaštitu audio-vizuelnog materijala (INA).\n"Francuzi prednjače u svetu u zaštiti audio-vizuelnog materijala. Njihov institut INA jedna je od uzornih institucija u toj oblasti I njihova iskustva mi pratimo i želimo da primenimo", rekao je Bradić.\nSrpski i francuski ministar kulture razgovarali su o mogućnosti da stručnjaci Ine pomognu Srbiji u zaštiti audio-vizuelnog nasleđa, odnosno da prenesu svoja znanja i iskustva u toj oblasti ovdašnjim stručnjacima.\n"Posao u toj oblasti trebalo bi da rezultira stvarenjm jedne slične institucije i kod nas", rekao je Bradić.\nPrema njegovim rečima, Muzej televizije, za čije je osnivanje inicijativa odavno pokrenuta, bio bi ustanova koja se ne bi bavila samo arhiviranjem audio-vizuelnog nasleđa, već i njegovom prezentacijom i praktičnim korišćenjem.\n"Ideja odavno postoji, jedna grupa stručnjaka koja radi u RTS-u, Stanko Crnobrnja, Bojan Andrić, Luj Todorović, već su pokrenuli ideju o Muzeju televizije na Sajmištu, gde je bila stara televizija. To je samo jedan od aspekata, jer verujemo da se s audio-vizuelnim nasleđem može učiniti mnogo više od njegovog trenutnog arhiviranja", naglasio je Bradić.\nPrema njegovim rečima, francuska strana zainteresovana je da pomogne Srbiji u tom poslu jer je reč o "svetskom pamćenju", kao i zbog činjenice da se određeni broj dokumenata tiče saradnje Srbije i Francuske i zajedničke istorije tih zemalja.\n"To je vrlo skup i ozbiljan posao, veoma dugotrajan, posao koji podrazumeva sistematski napor, ali mi ćemo ga započeti jer, ako se sada to ne uradi, bogato audio-vizuelno nasleđe televizije u Srbiji koja ima 55 godina i radija koji ima 80 godina, biće zauvek izgubljeno", upozorio je Bradić.\nINA sarađuje uglavnom s televizijama, direktno snima, arhivira i formatira materijal u aktuelnim tehnologijama.\n"To je vrlo komplikovan posao jer se tehnologije menjaju i promena tehnoloških formata koje oni inoviraju govori o tome da briga o audio-vizuelnom nasleđu treba da bude permanentna", zaključio je ministar Bradić.


Vučić: Imaćemo vladu pre nego Britanija premijera\nOBRENOVAC - Mandatar Aleksandar Vučić rekao je danas da nije siguran da će vlada biti formiranja pre otvaranja poglavlja 19. jula, ali ćemo je, našalio se, svakako imati pre nego Britanija novog premijera.\n"Imaćemo vladu pre nego što će Britanija dobiti premijera", nasasalio se Vučić odgovarajući na pitanja novinara.\n"Ako ništa, nije loše, jer ni ovi moji, a ni ovi tuđi, poslanici i svi ostali, ne mogu lako da idu na more. Moraće ovde po Srbiji da se odmaraju, više novca će da ostane poreskim obveznicima. Nek rade nešto za zemlju umesto da troše pare", rekao je Vučić u šali novinarima u Obrenovcu, upitan da li smo bliže novoj vladi nakon odluke o otvaranju poglavlja.\nOn je rekao da, naravno, ni "svoje" ne može da zadrži da ne idu na letovanje, i da mu nije lako da odgovori na pitanje da li smo sada bliže vladi.\n"Biće naravno u vladi ljudi iz stranke, ali biće i onih koji nisu u SNS", rekao je Vučić.\n« Vučić: Ponovio sam 1.000 puta - idemo u EU Maja Gojković na čelu Odbora za kulturu i informisanje »\n0 # Sanja 06-07-2016 17:08\n0 # Vera 06-07-2016 17:07\nDa li je tebi dobro ?


Izvor: Večernje novosti, 12.Jan.2020, 16:00 (ažurirano 02.Apr.2020.)\nJagodinka zadobila teške povrde i još uvek nije u stanju da govori o nemilom događaju Sredovečna žena iz okoline Jagodine zadobila je teške telesne povrede glave i ekstremiteta u večernjim satima 10. januara na ulici u Jagodini. Ona ima prelom lobanje i kostiju lica, nagnječenje mozga i otvoreni prelom šake. Nesrećna žena hospitalizovana je na odeljenju neurohirurgije Opšte bolnice u Ćupriji i nuje u životnoj opasnosti, ali ne može da govori. Kako "Novosti" nezvanično >> Pročitaj celu vest na sajtu Večernje novosti << saznaju, povređena žena je radila u jednoj kafani, a pretukao ju je muškarac koji je bio stalna mušterija. Prema zasad dostupnim informacijama, on ju je sustigao na ulici i zadao joj više udaraca čekićem. Takođe nema zvaničnog saopštenja o tome da li je nasilnik priveden. Prema rečima direktorke Centra za socijalni rad Biserke Jakovljević, nasilje u porodici i u partnerskim odnosima jeste smanjeno od 2016, kada je donet Zakon o porodičnom nasilju, ali ga i dalje ima. Ona dodaje da su u poslednjih pet godina u Pomoravskom okrugu bila tri slučaja nasilja u porodici sa smrtnim ishodom. Novak Mijović (52), iz Jagodine, u porodičnom stanu je pištoljem ubio svoju suprugu Vesnu (45), koja nikada, kako kaže naša sagovornica, nije prijavila nasilje u porodici koje je trajalo godinama. Pročitajte još: Nokautirana komunalna policajka: Ulična prodavačica na Vidikovcu je oborila jednim udarcem (VIDEO) Drugo ubistvo dogodilo se aprila 2015. godine kada je Stevan Kojić (34), iz Jagodine, do smrti tukao svoju suprugu Žaklinu (26), jer je sumnjao da njihova tada trogodišnja ćerka nije njegova. Zato što više nije mogla da podnese neprestano zlostavljanje, pokojna Žaklina je pozvala emisiju "DNK", tokom koje je dokazano da je Stevan biološki otac. Međutim, na dan emitovanja reprize emisije, on je suprugu tukao i šutirao sat vremena, jer mu nije rekla da će biti emitovana repriza. Polomio joj je rebra i grkljan. Stevan je osuđen na 30 godina zatvora. Istog meseca, Mlađa Đurić iz Izvora kod Paraćina je u porodičnoj kući nasmrt pretukao svoju majku Milju Todorović (85).\nNokautirana komunalna policajka: Ulična prodavačica na Vidikovcu je oborila jednim udarcem (VIDEO/FOTO)\nPojavio se snimak incidenta u kom se vidi trenutak kako se žena koja vuče kofere uz stepenice okreće u udara šamar policajki ULIČNA prodavačica na Vidikovačkoj pijaci nokautirala je danas pripadnicu Komunalne policije.Pojavio se snimak incidenta u kom se vidi trenutak kada...


DRASTIČNO SKUPLJI: iPhone 6 stiže za 10 dana u Srbiju, evo koliko će koštati! - Dnevni.rs\nDRASTIČNO SKUPLJI: iPhone 6 stiže za 10 dana u Srbiju, evo koliko će koštati!\nIz pet prodavnica mobilnih telefona potvrdili su da novi iPhone-i stižu već u oktobru, ali neke prodavnice tvrde da će ih imati već za 10 dana.\niPhone 6 i iPhone 6 Plus, moći će navodno da se nabave i u Srbiji u isto vreme kada bude počela prodaja u Americi i ostatku sveta. Razlika je samo što će najskuplja verzija bez paketa u Evropi koštati oko 1.000 evra, a kod nas neverovatnih 2.000, takođe bez paketa.\nPoređenja radi, već je objavljeno da će iPhone 6 Plus u Americi, sa ugovorom kod mobilnog operatera, koštati od 299 dolara naviše (uz mesečne rate i paket), dok će u Evropi najjeftinija verzija koštati 800 evra – model 16 GB bez SIM kartice. iPhone 6, manji model, koštaće od 199 dolara u Americi uz ugovor s operaterom, dok će na primer u Nemačkoj koštati od 699 evra naviše (16GB).Kod nas će isti model bez paketa biti oko 1.000 evra.\nIz pet prodavnica mobilnih telefona potvrdili su da novi iPhone-i stižu već u oktobru, ali neke prodavnice tvrde da će ih imati već za 10 dana, piše “24 sata”.Cena najjačeg modela, iPhone-a 6 plus sa 128 gigabajta će koštati oko 2.000, dok će isti model bez paketa u Evropi biti 1.000 evra.\n- iPhone se u svetu kupuje u okviru paketa sa karticom. Međutim, pošto kod nas operateri nemaju iPhone u svojoj ponudi, u Srbiji se on ne može kupiti u paketu, pa će stoga i biti skuplji. Mislim da je i u Nemačkoj najniža cena bez paketa oko 800, 900 evra, tako da očekujemo da kod nas bude oko 1.000 – kažu u jednoj prodavnici mobilnih telefona.


AirBnB u problemima: Da li je posao svima propao? - Daljine.rs\nAirBnB u problemima: Da li je posao svima propao?\nPoslovni model AirBnB-a, poznate platforme za kratkoročno iznajmljivanje smeštaja, propao je. Rezervacije su preko noći nestale, a Airbnb jednostavno ne može da se snađe u novonastaloj situaciji. Mnogi domaćini su izgradili poslovni model iznajmljivanjem nekretnina putem AirBnB platforme, a nije neobično da neki imaju čitave “imperije” smeštaja sačinjene od velikog broja nekretnina koje iznajmljuju po ovom modelu. Međutim, usled pandemije Covid-19, posao propada – ili sve sve raspada, tako da se mnogi domaćini okreću pronalaženju dugoročnih stanara za svoj smeštaj po izuzetno povoljnim cenama.\n„Ne biste imali carstvo bez nas“, uzvikuje besni domaćin Airbnb-a u objektiv na video snimku u kome se obraća osnivaču kompanije milijarderu i izvršnom direktoru Brajanu Češkom. „Naši domovi su na vašoj platformi. Naše je lice na milionima listinga. Naša duša donosi magiju… To je naše mesto koje donosi novac.” Muškarac u snimku kipti od besa zbog odluke Airbnb-a da dozvoli gostima da otkažu rezervacije za putovanja koja počinju pre 31. maja, uz puni povraćaj novca zbog epidemije korona virusa. Ljutnja ovog domaćina je toliko sirova da su mnogi u komentarima isti odbacili kao parodiju, a autentičnost snimka se ne može potvrditi. Međutim, sve i da je snimak parodija, situacija je ravna apokalipsi.\nlol airbnb landlords are losing their minds because people canceled their trips due to the uh. global pandemic pic.twitter.com/2DeNluRuie\n— 👁 (@weeaboo) March 22, 2020\nBes domaćina i nesnađenost AirBnB-a\nAirbnbova armija od 700.000 domaćina je besna zbog prihoda koji gube usled velikodušnosti kompanije prema gostima. Direktor kompanije se skoro izvinio i rekao da će kompanija potrošiti 250 miliona dolara (200 miliona funti) pokrivajući 25% onoga što bi domaćini zaradili u skladu sa njihovim pravilima otkazivanja za rezervacije između 14. marta i 31. maja, o čemu su Daljine.rs već pisale. Dodatni fond za pomoć u iznosu od 10 miliona dolara dostupan je „super domaćinima“ koji nudi bespovratna sredstva do 5.000 dolara za “domaćine koje najviše pogađa”.\nPreporučujemo Lonely Planet u teškoj krizi: gasi se čuveni magazin\nJedna od mera, odnosno krizni PR, je i ta da osnivači Airbnb-a neće primati platu šest meseci, a najvišim rukovodiocima će se plate prepoloviti, što zvuči kao odluka populističkih političara u malim zemljama Balkana. “Iako se možda do sada nije primećivalo, mi smo partneri”, rekao je Češki u srceparajućem e-mailu domaćinima koji posluju na ovoj platformi. U poruci domaćinima se dalje navodi da “kada vaš posao pati i naš posao pati. Znamo da se trenutno mnogi od vas bore i da vam je potrebna vam konkretna pomoć, a ne samo reči.”\nAirbnb je prikupio prijavljene novčane rezerve u iznosu od tri milijarde dolara od naknada za rezervacije naplaćenih i gostima i domaćinima. Prošle godine kompanija je ostvarila prihod od naknada u iznosu većem od 4,8 milijardi dolara, prenosi Rojters. Domaćinima se naplaćuje 3 odsto od svake rezervacije, dok se gostima naplaćuje do 14,2 odsto. Povrh svega, kompanija je imala problema i sa Evropskom komisijom zbog netačnog prikazivanja cena rezervacija koju su plaćali gosti.\nTo je takođe katastrofa za Češkog i veliki broj zaposlenih Airbnb-a koji su vlasnici kompanije ili imaju pravo na udeo u kompaniji. Kompanija se ove godine pripremila za izlazak na berzu javnom ponudom akcija, za koju su se neki investitori nadali da će vredeti čak 42 milijarde dolara. Ali, Wall Street Journal izvestio da je posao ovog 11-godišnjeg “tehnološkog giganta” izgubio samo 320 miliona dolara samo za prvih devet meseci prošle godine.\nU nedavnoj video prezentaciji, Češki je rekao zaposlenima da je kompanija smanjila procenu vrednosti na 26 milijardi dolara, što je pad sa 31 milijarde dolara od kada je poslednji put prikupila novac od investitora u septembru 2017. godine, prenosi Financial Times. Pritisak zaposlenih na rukovodstvo AirBnB-a je ogroman, s obzirom na to da ponuda akcija koje su obećane zaposlenima ističe u novembru 2020. godine, te ukoliko se uskoro ne izađe na berzu iste će postati bezvredne.\nSada je jeftino iznajmiti smeštaj pored Prirodnjačkog muzeja u Londonu, ali nema ko da ga iznajmi, Аutоr: Diliff / Wikipedia\n“Inicijalna ponuda akcija se jednostavno ne može dogoditi”, rekao je Ričard Holvej, predsednik analitičke firme TechMarketView i dodao da je “AirBnB je u najgoroj od najgorih mogućih situacija. Za razliku od drugih ‘tehnoloških firmi’, poput Ubera koji može obavljati isporuke umesto da prevozi ljude, posao AirBnB-a se ne može diversifikovati i kompanija ne može ništa da zaradi. Sve ukazuje da je prihod kompanije AirBnb u celom svetu upravo prestao. Sve to [pandemija virusa korone i samoizolacija] je razotkrilo poslovni model AirBnB-a, a to povlači na dole hiljade i hiljade ljudi. Ljudi [domaćini] su shvatili to kao jedini posao i oni su u veoma, veoma teškoj situaciji.”\nKako je AirBnB domaćinima u pandemiji\nGubici zbog pandemije koronavirusa verovatno će trajati duže od 31. maja ili kad god da vlade država ukinu ograničenja kretanja. Zbog ograničenja putovanja usled pandemije virusa korone, ali i zbog same opasnosti od zaraze, malo je onih koji traže smeštaj putem ove platforme. Domaćini prijavljuju prazne kalendare za buking koji se protežu tokom celog leta, a istraživanje na portalu AirDNA pokazuje da su rezervacije u nekim gradovima pale čak za 96 odsto.\nZa domaćine koji povremeno iznajmljuju svoju rezervnu sobu u smislu pravog noćenja s doručkom izgubljeni Airbnb prihod zbog Covid-19 predstavlja pravu frustraciju, ali za one koji su izgradili mini (ili u nekim slučajevima ne baš mini) portfelje imovine koji se oslanjaju na stalni tok gostiju koji jurcaju kroz Airbnb apartmane u Barseloni, Madridu, Milanu, Rimu, Londonu ili Berlinu nedelje ili meseci bez prihoda od gostiju je prava finansijska katastrofa. Mnogi su uzjahali lagani poslovni model, donedavno stabilan, manito kupujući ili uzimajući u dugoročni zakup, praktično svaku nekretninu u centru neke od turističke prestonice zbog čega su mnogi gradovi poput Pariza, Berlina, ali i Beograda postali pakao za lokalno stanovništvo koje ne može da nađe stan za dugoročni najam jer u gradu koji je “turistička meka” – gle čuda – žive i rade.\nKako bi pokušali ostvariti bilo kakav prihod od svojih praznih nekretnina, stanodavci su okrenuli ćurak i preplavili tržište zakupa svojim Airbnb stanovima. S obzirom na to da su domaćini iznajmljivali smeštaj uglavnom po centrima velikih gradova, kako ne bi zvrjali prazni i kako bi domaćini sanirali štetu, ovih dana se nekretnine mogu iznajmiti po veoma povoljnim cenama na izuzetno dobrim lokacijama. Neki su, doduše, pokušali da se “snađu” reklamirajući svoj smeštaj u selima u Velikoj Britaniji kao “utočišta od korone”, ali su vlasti ove ostrvske države obećale da će takva nastojanja sankcionisati.\nU Londonu, u kome postoji 48.800 smeštajnih jedinica izlistanih na Airbnb-u, sajt za nekretnine Rightmove je u nedelju od 16. marta zabeležio rast od 45 odsto nekretnina za dugoročni zakup, odnosno AirBnB nekretnine su se pretočile u obične stanove za najam – pod kirijom. Mnogi od ovih nekretnina koncentrisane su u i oko londonskih turističkih žarišta i to znatno ispod tržišne cene. Rightmove navodi je da je broj nekretnina koje su se pojavile na tržištu u nedelji kada je počeo “karantin” u Velikoj Britaniji porastao za 55 odsto u Brajtonu, 62 odsto u Edinburgu i 78% u Batu u Samersetu.\nNa primer, u ulici Princes street u Edinburgu u Škotskoj nalazi se izlistano 209 stanova u ulici od samo 494 kuće. I u drugim delovima sveta je slična priča sa 61 odsto novih nekretnina u Dablinu i 41 odsto u Pragu. Svi nekadašni AirBnB domaćini svoje nekretnine nude u dugoročni zakup koji su opremljeni unificiranim (IKEA) nameštajem, generičkim umetničkim delima, jeftinim elementima i priborom, i u njima nema znakova da je iko tamo ikada živeo.\nGenerički nameštaj, posuđe i “umetnost” u stanovima “miriše” na AirBnB i kazuje da se u tim stanovima nikada nije živelo\nHolvej navodi da se mnogi domaćini oslanjaju na prihod Airbnb-a kako bi plaćali kredite, na za jednu, već na nekoliko nekretnina, dok drugi “uskraćuju zakup običnim stanarima i pokušavaju da zarade iznajmljujući ih na kratkoročnim iznajmljivanjima gostima na Airbnb-u, a to se sada neće događati”. On navodi da je AirBnB kao stvoren za njegovu kćerku koja ima viška sobu u centru grada, ali da su se ljudi pomamili kupujući nekretnine kako bi ostvarivali ogroman profit.\nNeki su se oparili na vreme\nPosebno se ističe jedan domaćin sa Airbnb-a koji je za godinu dana iznajmio 881 nekretninu u Londonu, ostvarujući time prihod od 11,9 miliona funti, prenosi Telegraf podatke sa sajta AirDNA. Za neimenovanog preduzetnika se navodi da je najplaćeniji vlasnik Airbnb-a na svetu u 2017. godini. Nije mu daleko ni “domaćin” koji je na Baliju ostvario prihod 11,8 miliona funti iznajmljivanjem 504 smeštajne jedinice. Alek Milbrn, preduzetnik iz Šefilda, tvrdi da je zaradio “1.000.000 funti za godinu dana iznajmljivanjem na AirBnB-u“, a sada svoju strategiju “zakup za zakup” promoviše u jednodnevnim seminarima koji koštaju 997 funti (plus PDV) i obećava da će u svojim YouTube videima naučiti druge kako da zarade šest cifara “sa vrlo malo ili ništa od svog sopstvenog novca”.\nGermanwings je prizemljen, avioni na prodaju?\nTermini za korišćenje turističkih vaučera mogu da se pomere


Javne finansije i razvoj\nFond časova: 2P\nDa bi država postala i opstala neophodno je da raspolaže sredstvima. Javne finansije izučavaju način na koji država ubira sredstva, od koga, gdje i kada, kao i način na koji ta sredstva država troši, kome daje i koliko. Politike javnih finansija utiču na svakodnevni život građana i kompanija.\nRazvoj i blagostanje su visoko zavisni od javnih finansija. Kako država funkcioniše, od koga uzima i kome daje najbolje se može skenirati kroz javne finansije. Politika javnih finansija pokazuje i koliko su nas „zadužile“ prethodne generacije i koliko i kakve „novčanike“ mi ostavljamo budućim.\nPredmet „Javne finansije i razvoj“ istražuje odnos između javnih finansija i razvoja. Cilj predmeta je da omogući razumijevanje uticaja politika javnih finansija na sadašnji i budući kvalitet života pojedinca.